ועדת הכספים, כנסת 18, פרוטוקול מספר 210, 2009-11-24 11:25

משה גפני: אני פותח את ישיבת ועדת הכספים.

משה גפני: שינויים בתקציב לשנת 2009.

משה גפני: הדיונים עכשיו יהיו איטיים.

משה גפני: לא קיימנו את הדיון על התעשייה הצבאית ויש לנו מספיק זמן לדון, כך שאנחנו לא ממהרים עם ההעברות ואנחנו מבקשים הסברים.

משה גפני: יש כאן העברה גדולה של משרד הביטחון.

משה גפני: מה שלא יצטרך זמן, נאשר מיד, אבל מה שיצטרך זמן, נקדיש את הזמן הדרוש.

יעקב אדרי: אני בעד הגישה שלך לאור זה שגם חנוכה מתקרב.

משה גפני: מי מציג את פניות מספר 231 ו-332?

קריאה: הפנייה הזו באה לתגבר את משרד החוץ בשלושה פרוייקטים עיקריים כאשר הראשון הוא תקצוב פרוייקט שנקרא יום שאחרי, שזה פרוייקט שנועד למתג את ישראל באופן חיובי.

משה גפני: הכוונה להסברה?

קריאה: כן.

קריאה: הסברה.

קריאה: יש מדינות ברחבי העולם בהן דעת הקהל היא נגד ישראל כדוגמת אנגליה בתקופה שהוכרז שם על חרם אקדמי, תורכיה וכל מיני מוקדים איסלמים באסיה ודרום אמריקה.

יצחק וקנין: במקרה של תורכיה, השר פואד פתר לכם את הבעיה.

יעקב אדרי: יש שלושה שרי חוץ ואני חושב שהבקשה הזאת הגיונית.

משה גפני: מי השלושה?

יעקב אדרי: ברק, ליברמן והנשיא.

ציון פיניאן: ארבעה.

ציון פיניאן: גם ציפי לבני.

אמנון כהן: עכשיו גם פואד הצטרף.

משה גפני: זה פרוייקט שנקרא היום שאחרי.

משה גפני: מה זה תשלום שלישי ואחרון לקרן ישראל-גרמניה?

קריאה: קרן ישראל-גרמניה היא קרן שתומכת בכל הפרוייקטים המדעיים שבין ישראל לגרמניה.

קריאה: ישראל בגדול כאן

קריאה: שמה רק עשירית מהסכום שהקרן נותנת.

משה גפני: מה עושה הקרן?

קריאה: אני לא מכיר לעומק את הפעילות של הקרן.

יעקב אדרי: מול מי עובדת הקרן?

קריאה: הניהול נעשה דרך משרד החוץ.

שי חרמש: יש בגרמניה שני סוגי קרנות.

שי חרמש: קרן אחת שנציגה הבכיר בישראל הוא השר לשעבר יעקב אדרי.

שי חרמש: לכל אחת משלושת המפלגות בגרמניה יש קרן.

משה גפני: של איזו מפלגה אנחנו מאשרים עכשיו?

שי חרמש: לא, עכשיו זאת קרן של הממשלה הגרמנית.

שי חרמש: יש קרן של הממשלה הגרמנית שהיא מבוססת על מצ'ינג, אנחנו נותנים אחד והם נותנים פי עשר יותר.

משה גפני: מה זה תגבור מערך הצוערים?

קריאה: אנחנו רוצים לפתוח קורס חדש בשנת 2010.

קריאה: משרד החוץ מבקש להקדים את פתיחת הקורס לפברואר.

קריאה: יש כמה מדינות שנחשבות מדינות קשות שירות אליהן רוצים לשלוח צוערים בהקדם האפשרי.

קריאה: לדוגמה, אנגולה או הפיליפינים.

משה גפני: צוער צריך להיות רק מי ששירת בצבא?

משה גפני: הייתה הודעה של שר החוץ.

שי חרמש: מישהו שיודע אנגלית.

קריאה: לפי מיטב ידיעתי, לא.

קריאה: יש בני מיעוטים במשרד.

משה גפני: אני יודע שיש.

משה גפני: בני מיעוטים היו.

קריאה: כנראה שזה לא קריטריון.

קריאה: לדעתי יש עכשיו צוער מוסלמי.

אמנון כהן: אתה שואל על חרדים אדוני?

משה גפני: לא.

קריאה: אני לא חושב שזה קריטריון, אבל אני אומר לפי מיטב ידיעתי.

שי חרמש: לקורס צוערים מתקבלים שלושים אנשים מתוך 3,000 פונים.

משה גפני: אנחנו מצביעים.

משה גפני: בעד – 5

משה גפני: פניות מספר 231 ו-332 – אושרו

יעקב אדרי: אני נגד.

יעקב אדרי: גם חבר הכנסת אורון ואורי אריאל נגד.

שי חרמש: אם לא איכפת לך, זה עבר בקולות האופוזיציה.

משה גפני: נכון.

משה גפני: פנייה מספר 259 – משרד התעשייה

שי חרמש: למה צריך להעביר את זה מהרזרבה לתקציב?

חיים אורון: כי כך זה מופיע.

חיים אורון: זה לא מהרזרבה.

שי חרמש: זה מהרזרבה.

חיים אורון: מענפי משק.

דוד שטיינמץ: זה התקציב שאושר במסגרת עסקת החבילה במשק שנחתמה או שהייתה בתאריך ה-23 ביוני 2009, במסגרת הפורום שנקרא פורום השולחן העגול.

דוד שטיינמץ: אושרה למרכז ההשקעות תוספת תקציב של 450 מיליון שקלים שלאחר הקיצוץ הרגיל הסכום הגיע ל-415 מיליון שקלים.

שי חרמש: בסך הכל 900 מיליון שקלים.

דוד שטיינמץ: 900 מיליון שקלים, זה סכום שכולל את המדען הראשי.

דוד שטיינמץ: כאן מדובר אך ורק במרכז ההשקעות שזה עבור מענקים ועבור מפעלים מחוללי שינוי.

משה גפני: למה זה מיועד?

משה גפני: יש קריטריונים לאלה שמקבלים את זה?

דוד שטיינמץ: המענקים הם בהתאם למענקים המקובלים במרכז ההשקעות.

דוד שטיינמץ: מפעלים מחוללי שינוי, אלה מפעלים גדולים שמקבלים מענק על פי מספר מועסקים.

דוד שטיינמץ: כלומר, מדובר על מפעלים שמעסיקים יותר מ-400 עובדים ומשקיעים מעל 300 מיליון שקלים.

דוד שטיינמץ: דוגמה הוא מפעל טרה שמיועד לעבור מהמרכז לאזור תעשייה.

משה גפני: השולחן העגול קשור במשהו להסכם הקואליציוני?

דוד שטיינמץ: לא.

יעקב אדרי: אני לא בטוח.

שי חרמש: ואם כן?

שי חרמש: יש גם דברים טובים בשולחן העגול.

משה גפני: אני בעד.

יעקב אדרי: הרב גפני אומר שאם זה הסכם קואליציוני, גם לו יש חלק בעניין.

משה גפני: לא.

משה גפני: ממש לא אמרתי את זה.

משה גפני: אני רק רוצה לדעת.

משה גפני: זה הכל.

שי חרמש: הוא את החלק שלו לקח מראש.

דוד שטיינמץ: זה במסגרת עסקת החבילה.

משה גפני: אני בעד.

משה גפני: אני חושב שזה דבר חשוב ואני שואל האם זה קשור להסכם הקואליציוני.

משה גפני: אתה יודע או לא יודע?

דוד שטיינמץ: עסקת החבילה או פורום השולחן העגול, אני לא יודע.

שי חרמש: מה זה משנה?

שי חרמש: מה אתה רוצה ממנו?

שי חרמש: הוא פקיד.

משה גפני: אני שואל אם הוא יודע.

שי חרמש: למה הוא חייב לדעת את זה?

משה גפני: הוא לא חייב לענות לי.

דוד שטיינמץ: אני לא יודע.

משה גפני: מישהו מהאוצר יודע לענות לי על העניין הזה?

שי חרמש: זה לא חשוב.

שי חרמש: זאת שאלה לא חשובה.

משה גפני: כל מה שחבר ועדה שואל, היא שאלה חשובה.

שי חרמש: קיבלתי.

משה גפני: מעניין אותי לדעת האם זה קשור להסכם הקואליציוני.

שי חרמש: אני מסתכל על האוצר ורואה שהם מחייכים.

שי חרמש: כשהם מחייכים, זה אומר שהם לא שילמו את הכסף.

שי חרמש: רבותיי, עומד ותלוי הבג"ץ על מפת עדיפות לאומית.

חיים אורון: כן, אבל אין לזה שום סיכוי.

משה גפני: חבר הכנסת שי חרמש, מה אתה שואל אותם?

משה גפני: תשאל אותי ואני אתן לך תשובה.

משה גפני: אני קיבלתי פנייה משר התעשייה או יותר נכון היא חתומה על ידי שר האוצר נדמה לי ולא על ידי שני השרים, אבל זה כנראה ייחתם על ידי שני השרים וכנראה אני מביא את זה לדיון בשבוע הבא.

משה גפני: מבקשים שני השרים הארכת תוקף.

שי חרמש: מצוין.

משה גפני: זה שאתה אומר מצוין, זה מקצועי?

משה גפני: זאת אומרת, על פי הבקשה שלהם, ועדת הכספים יוצאת לחלוטין מהעניין של מפת אזורי העדיפות.

שי חרמש: לשנה הקרובה.

משה גפני: אתה לא הקשבת.

משה גפני: אמרתי שאמורה להגיע פנייה.

משה גפני: בינתיים הגיעה פנייה שנדמה לי אחד השרים חתום עליה ואני לא זוכר מי, או פואד או שטייניץ.

חיים אורון: שניהם צריכים להיות חתומים.

משה גפני: שניהם צריכים להיות חתומים ולכן ביקשנו שאם הם רוצים שנביא את זה לדיון, שיחתמו שניהם.

משה גפני: כנראה ששניהם יחתמו על זה.

חיים אורון: על הארכת תוקף.

משה גפני: על הארכת תוקף.

משה גפני: אמרתי לשי חרמש שהמשמעות של העניין היא – אני אביא את זה בשבוע הבא, אם הפנייה תהיה חתומה – שאנחנו יוצאים ממפת אזורי העדיפות ואנחנו לא בעניין.

משה גפני: אנחנו הרי חוקקנו חוק.

חיים אורון: היה מי שאמר לכם שאתם עושים משהו וזאת מילה לא יפה לומר אותה.

חיים אורון: אתם חוקקתם חוק מטריה כאשר בתוך המטריה הזאת אין מי שיכול היום לעשות גשם ולכן יאריכו את החוק.

חיים אורון: לא מגיעים להסכמה.

שי חרמש: אם לא יאריכו את החוק, לא יוציאו את הכסף.

חיים אורון: אם אתה לא מאריך את החוק הזה, חבל על 400 מיליון שקלים אלה.

משה גפני: נכון.

משה גפני: אמרתי, זה יבוא לדיון ואנחנו נצטרך להכריע בעניין הזה.

שי חרמש: צריך לברך על כך שמאריכים את החוק.

משה גפני: על זה נחליט ברגע שזה יבוא לכאן.

משה גפני: נחליט אם אנחנו מברכים או לא מברכים.

משה גפני: מקצועית, מברכים.

משה גפני: יכול להיות שלא מקצועית, נאמר שאנחנו לא מברכים ולא נאשר את זה לתקופה כל כך ארוכה.

משה גפני: אנחנו רוצים שיביאו לכאן מפה חדשה.

שי חרמש: האופוזיציה תומכת.

משה גפני: אנחנו מצביעים.

משה גפני: ה צ ב ע ה פנייה מספר 259 – אושרה פה אחד

שי חרמש: לא צריך להיות 900 מיליון במענקים?

דוד שטיינמץ: לא.

דוד שטיינמץ: 900 מיליון בשנתיים.

דוד שטיינמץ: ב-2010 עוד 450 מיליון.

משה גפני: פניות מספר 264 ו-272 – משרד הבינוי והשיכון

ראובן קוגן: הפנייה הזאת מעבירה מסעיף 29, סעיף המטה של משרד השיכון, למרכז מיפוי ישראל שגם היא יחידה באחריות שר השיכון, 2,2 מיליון שקלים למימון הפעילות השוטפת של מרכז מיפוי ישראל.

אורי אריאל: זה המיפוי בהתנחלויות שסופרים את הבתים?

חיים אורון: אסור להם לעבוד מעבר לקו הירוק.

ראובן קוגן: אני לא יודע אם אסור להם.

שי חרמש: מידע זה דבר פסול?

שי חרמש: אתה מחביא משהו?

אורי אריאל: יש כפל הוצאות כי משרד הביטחון מעלה גיחות של פנטום שיודע לצלם גם אנכית וגם אלכסונית.

אורי אריאל: אם מרכז המיפוי עושה את אותה עבודה פיזית, קיבלתי תשובה ואני לא מתנגד לפנייה.

משה גפני: אנחנו מצביעים.

משה גפני: ה צ ב ע ה פניות מספר 264 ו-272 – אושרו פה אחד פנייה מספר 273 – תגמולים לנכים למה אתם לא מעבירים את הפניות האלה בפנייה אחת?

משה גפני: כל פעם שיש פניות לוועדה, אתם מביאים את זה.

משה גפני: למה זה?

דב בארי: הפנייה של הלשכה לשיקום נכים, פנייה לעניין תקציב מינהלי של הלשכה.

דב בארי: הלשכה לשיקום נכים אחראית על מתן תגמולים לניצולי שואה ויש כאן כסף שנועד למחשוב ולביטחון.

משה גפני: הם היו צריכים לתת לי תשובה בקשר לחוק שלי על תגמולים לנכים.

דב בארי: אם פנית אליהם.

משה גפני: לא, אני לא פניתי.

משה גפני: הקואליציה פנתה.

משה גפני: פשוט נזכרתי בזה.

משה גפני: יש הצעת חוק שלי לגבי הנושא של הנכים.

משה גפני: אנחנו מצביעים.

משה גפני: ה צ ב ע ה פנייה מספר 273 – אושרה פה אחד פנייה מספר 277 – משרד הרווחה

דב בארי: הפנייה נועדה להשתתפות של משרד הרווחה בפיקוד העורף, משרד הביטחון, לסקר מיגון למוסדות רווחה בקווי העימות, בעוטף עזה ובצפון הארץ.

משה גפני: אנחנו מצביעים.

משה גפני: ה צ ב ע ה פנייה מספר 277 – אושרה פה אחד פניות 304 ו-305 – משרד הפנים

אריאל יוצר: הפנייה נועדה לתקצב סך של 350 אלף שקלים בגין קליטת עובדי בני מיעוטים במשרד הפנים.

אריאל יוצר: הפנייה הזאת היא בהתאם להחלטת ממשלה.

חיים אורון: באיזה תפקידים הם יהיו?

אריאל יוצר: הם יהיו שייכים למינהל התכנון והם יעבדו במחוזות של מינהל התכנון.

משה גפני: מה זה הדבר הזה?

משה גפני: קשה לי לבטא את השאלה, כך שתתאזר בסבלנות.

משה גפני: אנחנו מעבירים עכשיו כסף כדי לקלוט עובדים מוגדרים?

חיים אורון: כן.

אריאל יוצר: יש החלטת ממשלה, על מנת לעמוד ביעד שהציבה הממשלה ולעודד קליטה של בני מיעוטים כעובדים במגזר הציבורי.

אריאל יוצר: הממשלה החליטה לעודד ובעצם לבצע מצ'ינג או תגבור לקליטה של בני מיעוטים.

אריאל יוצר: להחלטה הזאת יציבו תנאים מסודרים.

משה גפני: זה ברור.

משה גפני: אין לי ספק בכך.

שי חרמש: העדפה מתקנת.

אריאל יוצר: כמובן שהכל עמד בקריטריונים שהציבה הממשלה.

אריאל יוצר: כרגע מבצעים את ההחלטה.

חיים אורון: למה זה יורד מההסכמים הקואליציוניים?

אריאל יוצר: זה לא קשור להסכמים קואליציוניים.

משה גפני: זה יורד מהפול של ההסכמים הקואליציוניים.

חיים אורון: למה זה יורד מהפול של ההסכמים הקואליציוניים?

אריאל יוצר: זה נלקח מהרזרבה הכללית.

אריאל יוצר: למדינה יש סעיף שנקרא סעיף 47, סעיף רזרבות.

חיים אורון: לך אתי מלמעלה.

חיים אורון: אתה הולך בסעיף 13 להוצאות שונות ומוריד ממנו.

חיים אורון: יורד ל-1301, מוריד ממנו.

חיים אורון: יורד ל-130125 ומוריד ממנו, מעביר לרזרבה הכללית ומשם מעביר למשרד הפנים.

חיים אורון: למה אתה מוריד מההסכמים הקואליציוניים?

חיים אורון: מה שאמרתי עד כאן הוא נכון?

אריאל יוצר: לא.

אורי אריאל: צדיקים, מלאכתם נעשית על ידי אחרים.

אריאל יוצר: תן לי להסביר כי זה ממש לא קשור להסכמים קואליציוניים אלא זה טכני לחלוטין.

אריאל יוצר: בגלל איזשהו באג במחשב, אני לא כל כך מבין, אי אפשר להעביר ישירות מסעיף 47 לסעיף 06.

אריאל יוצר: אני גם לא התעסקתי בשאלה למה.

אריאל יוצר: מה שביצענו זה שלקחנו מ-47 והעברנו לסעיף 13 ומסעיף 13 העברתי לסעיף 06.

חיים אורון: למה?

אריאל יוצר: כי זאת ההוראה המחשובית ולא הסתבכתי אתה.

אריאל יוצר: למעשה לקחתי כסף מ-47, העברתי אותו טכנית ל-13 ומיד לקחתי אותו בחזרה מ-13.

חיים אורון: אני לא יודע מה מופיע אצלך.

חיים אורון: הסעיף של הסכמים קואליציוניים יורד ב-350 אלף שקלים.

אריאל יוצר: תסתכל על עמוד 15 בחוברת שלנו.

אריאל יוצר: רואים מינוס בסעיף 47.

אריאל יוצר: זה מקור הכסף.

אריאל יוצר: הוא מועבר לסעיף 13, אותו סעיף שנקרא הסכמים קואליציוניים.

אריאל יוצר: זה ממש לא משם.

חיים אורון: זה לא נכון.

אריאל יוצר: זה נכון.

משה גפני: תודה.

משה גפני: יש לי שאלה אליך.

משה גפני: חבר הכנסת אורון נכנס עם השאלות של ההסכם הקואליציוני ולא רציתי להפריע אבל החלטת הממשלה אומרת, וזה מה ששר הפנים עושה, הוא מקבל כסף והוא יקלוט עובדים בני מיעוטים.

משה גפני: למה בני מיעוטים?

משה גפני: במשרד הפנים אין מספיק עובדים בני מיעוטים?

משה גפני: אין מספיק בני מיעוטים שעובדים במשרד הפנים.

אריאל יוצר: לא, אין מספיק.

משה גפני: זאת העדפה מתקנת וזה בסדר גמור.

משה גפני: אני מאוד בעד זה.

משה גפני: אתה יודע לענות לי כמה עובדים חרדים יש במשרד הפנים?

אריאל יוצר: נמצא כאן תקציבן משרד הפנים ואולי הוא יודע לענות לך.

שי חרמש: אין הפרדה כזאת ואי אפשר לדעת.

משה גפני: אני שאלתי אותך?

שי חרמש: ההפרדה היא לפי דת ולאום.

משה גפני: אני שואל כמה עובדים חרדים יש במשרד הפנים.

אריאל יוצר: אני לא יודע לומר.

יצחק וקנין: גם אלי ישי לא יודע.

שי חרמש: אתה לא יכול לדעת.

משה גפני: לממשלה יש יעד לשלב מיעוטים בעבודה במדינת ישראל.

שי חרמש: אתם לא מיעוטים, אתם עוד מעט הרוב במדינת ישראל.

משה גפני: יש יעד של הממשלה לשלב מיעוטים.

משה גפני: אני רוצה לדעת ואתה מייצג את הממשלה כאן.

משה גפני: אנחנו בסך הכל כנסת.

אריאל יוצר: אני אשמח לייצג אותה בכבוד.

משה גפני: יש יעד של הממשלה לשלב חרדים בעבודה?

משה גפני: אני שואל שאלה טכנית.

שי חרמש: תשאל כמה אשכנזים חילונים נמצאים במשרד הפנים.

יעקב אדרי: כמה יש מיהדות התורה וכמה מ-ש"ס.

משה גפני: את התשובה לא שמעתי.

אריאל יוצר: אמרתי שאני לא יודע.

משה גפני: אני מציע שתשאל את שר הפנים כמה עובדים חרדים מועסקים במשרד הפנים.

משה גפני: ראיתי היום בגלובס שמה שהמדינה אומרת, שהיא רוצה לשלב חרדים בעבודה, זה בלוף.

משה גפני: יש יעד.

משה גפני: אמרת נכון ואני מסכים אתך, אתה איש מוכשר, מסור ונאמן.

שי חרמש: אתה בכלל לא מכיר אותו.

שי חרמש: מאיפה אתה יודע שהוא מוכשר?

משה גפני: הוא מציג את זה יפה.

משה גפני: תראה, הוא ענה על כל השאלות של חבר הכנסת אורון.

חיים אורון: לפי דעתי הוא לא צודק.

משה גפני: על כל פנים, תודה.

משה גפני: אני מודה לך על התשובות המפורטות ועכשיו אני אומר מה שאני אומר.

משה גפני: הממשלה רוצה לשלב מיעוטים, נשים, נכים, עולים חדשים ואתיופים והכל בעבודה אבל היא לא רוצה לשלב חרדים.

משה גפני: אנחנו מצביעים על הפנייה.

משה גפני: ה צ ב ע ה נגד – 1 פניות מספר 304 ו-305 – אושרו

יעקב אדרי: אני נגד.

יעקב אדרי: אם תרצו, אני אנמק.

יעקב אדרי: פניות מספר 321 ו-322 – תקציב הביטחון

יאיר איידר: הפנייה נועדה לתקצב את המשרד לביטחון פנים בתקציב הפיתוח שלו ב-6 מיליון שקלים מתקציב משרד הביטחון עבור פיתוח מערכת רעות.

שי חרמש: מהי מערכת רעות?

יאיר איידר: זו מערכת של המעברים.

יאיר איידר: בעקבות הקמת הגדר מקימים מערכת כזאת שתבצע מעקב אחרי העוברים.

משה גפני: שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פניות מספר 321 ו-322 – אושרו פה אחד

ראובן קוגן: 479 אלף שקלים מועברים למשרד השיכון כנגד השריונים שבוצעו בשנת 2008 והעודף המחויב שהועבר.

ראובן קוגן: יש שריוני תקציב, זה כאילו באים ומתחייבים לפעולה שצריכים לעשות ועוד לא משלמים את הכסף כי העבודה עוד לא בוצעה.

ראובן קוגן: זה סוג של עודף מחויב, אבל כאשר העבירו את העודף המחויב, הכסף לא עבר ולכן זה מתקן את פניית העודפים המחויבים למשרד השיכון.

משה גפני: שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פניות מספר 326 ו-328 – אושרו פה אחד פניות מספר 329 ו-330 – פיתוח מקורות מים

נח הקר: הממשלה החליטה בשנת 2008 להמשיך תוכנית שהתחילה כבר ב-2006 לקידום טכנולוגיות מים ישראליות.

נח הקר: זאת אומרת, אנחנו לא מוציאים כאן את הכסף ממשק המים לאיזשהו נושא לא קשור אלא אנחנו מעבירים כאן 2.5 מיליון שקלים בהתאם להחלטת הממשלה לטובת כנס ווטק שהסתיים בשבוע שעבר והוא הביא משלחות של נציגויות מים מכל העולם.

נח הקר: זה כנס בעל שם עולמי.

שי חרמש: המדינה בלי מים והתערוכה אתמול הייתה כזאת שבשום מקום בעולם אין כמוה.

שי חרמש: כל הידע כאן, חוץ מהמים.

נח הקר: להפך.

נח הקר: בגלל שאנחנו יודעים להתמודד עם חסרון במים כל כך הרבה שנים, פיתחנו טכנולוגיות שאין כמוהן בעולם.

יעקב אדרי: למה צריך כל כך הרבה כסף לכנס?

נח הקר: לא מדובר כאן רק על הכנס אלא יש חלק שהולך באמת למימון הביתן בכנס, יש עוד חלקים שהולכים למימון המשלחות שמגיעות מהעולם לכנס הזה, יש כאן כספים לכל מיני יזמים צעירים שרצו להציג את הטכנולוגיות החדשות שלהם בכנס.

נח הקר: זאת אומרת, בסך הכל 2.5 מיליון שקלים, גם לפי הבדיקות שלנו, זה לא הרבה לכנס עולמי מסוג כזה.

שי חרמש: עת אדוני כיהן כשר הנגב והגליל, גם הוא השקיע בפרוייקטים.

משה גפני: חבר הכנסת חרמש, את הדברים האלה תאמרו בישיבות סיעה.

משה גפני: אנחנו מצביעים.

משה גפני: ה צ ב ע ה פניות מספר 329 ו-330 – אושרו פה אחד פנייה מספר 331 – מינהלת סל"ע

יעקב אדרי: מדוע קוצץ התקציב למינהלת סל"ע?

משה גפני: מי מסביר את זה?

יעקב אדרי: זאת תוספת או קיצוץ?

ראובן קוגן: תוספת.

ראובן קוגן: מעבירים כסף ממינהלת סל"ע למשרד השיכון לביצוע עבודות אגב ההתנתקות, עבודות הפיתוח.

שי חרמש: מזרח לכיש?

ראובן קוגן: בניצן ובניצנים, 42 מיליון שקלים.

יעקב אדרי: אני בעד.

ראובן קוגן: יש כאן שישה מיליון שקלים לאחזקת נכסים ודיור שזה בדיור הציבורי, ביצוע עבודות באכלוס חוזר כפי שזה נקרא ו-15 מיליון שקלים לרכישת דירות נר כנגד הכנסות ממכר דירות.

שי חרמש: חיברתם את הכל ביחד לעסקה אחת.

ראובן קוגן: אני לא רוצה להעמיס על הוועדה יותר מדי הופעות של עצמי, ולכן אני עושה הכל ביחד.

שי חרמש: תן העברה אחת בשנה של 200 מיליון ונגמור.

משה גפני: כמה דירות נר רוכשים?

שי חרמש: שום דבר.

שי חרמש: 6 מיליון שקלים.

ראובן קוגן: בפנייה הזאת, 15 מיליון.

קריאה: 15 מיליון חלקי 600 אלף שקלים לדירה, זה בערך 25 דירות.

משה גפני: כמה דירות נר יש בסך הכל?

יעקב אדרי: כלום.

יעקב אדרי: זה פסיק.

ראובן קוגן: כ-50 דירות בשנה ב-30 מיליון שקלים בשנה.

משה גפני: ועכשיו מוסיפים עוד.

ראובן קוגן: זה חלק מזה.

משה גפני: זאת אומרת, בסך הכל 560 דירות נר.

משה גפני: כמה דירות נר היו ב-2002?

משה גפני: כמה דירות נר היו בראשית העשור הנוכחי?

משה גפני: בערך.

משה גפני: 20?

משה גפני: 1,000?

משה גפני: 500? 10? כמה?

יעקב אדרי: זה בטור יורד.

קריאה: 180 או משהו כזה.

קריאה: אין לי בעל פה את כל המספרים.

חיים אורון: זה יורד באופן דרמטי.

חיים אורון: יורד גם מלאי הדיור הציבורי.

יעקב אדרי: כן.

יעקב אדרי: זה מחמיר.

יעקב אדרי: הרב גפני, אני מאוד שמח על השאלות ששאלת כי אני חושב שבנושא נר נעשה, בנוסף למה שאמר חבר הכנסת אורון בנושא של דיור ציבורי שהולך ויורד, נר זה לפתרון בעיות מאוד ייחודיות והם כל הזמן מקצצים בעניין הזה כי זה הכי קל.

יעקב אדרי: אין לנו תקציב ל-נר.

יעקב אדרי: אני מציע, זאת ההזדמנות שלנו לומר לא.

יעקב אדרי: להוסיף, בבקשה תבואו אלינו.

יעקב אדרי: זה נושא מאוד חשוב.

ראובן קוגן: אנחנו עכשיו מוסיפים.

יעקב אדרי: לא, בסך הכל זה כלום.

יעקב אדרי: זה לעג לרש.

משה גפני: אנחנו מצביעים ה צ ב ע ה פנייה מספר 331 – אושר פה אחד פנייה מספר 335 – משרד החקלאות

קריאה: עבור המוזיאון.

שי חרמש: איפה זה?

דניאלה גרא: המוזיאון יוקם ברמת אביב.

דניאלה גרא: הוקצה לזה שטח.

משה גפני: אל תעני לו.

משה גפני: אנחנו עדיין לא יודעים במה מדובר והוא כבר שואל שאלות.

משה גפני: קודם תסבירי לנו.

דניאלה גרא: הפנייה נועדה לתקצב השתתפות של משרד החקלאות בתקציב ות"ת עבור הקמת מוזיאון לאוספי טבע לאומיים.

דניאלה גרא: ות"ת החליטה, בסיכום בין המשרדים – הגנת הסביבה, תיירות, חקלאות, כל המשרדים הרלוונטיים – והוקצה לזה שטח ברמת אביב.

דניאלה גרא: המוזיאון עדיין לא הוקם.

דניאלה גרא: הוקצה שטח ליד אוניברסיטת תל-אביב.

דניאלה גרא: מוזיאון הטבע הזה כולל אוספי טבע לאומיים.

משה גפני: זאת אומרת, לא רוכשים שטח.

דניאלה גרא: לא.

דניאלה גרא: הם קיבלו לזה שטח.

משה גפני: לא משלמים שם עבור השטח.

משה גפני: בסדר.

משה גפני: אנחנו מצביעים.

משה גפני: תודה.

משה גפני: הסברת מצוין.

משה גפני: ה צ ב ע ה פנייה מספר 335 – אושרה פה אחד

יעקב אדרי: אני מבקש רביזיה.

משה גפני: בסדר.

משה גפני: קודם כל, הפנייה אושרה וחבר הכנסת יעקב אדרי מבקש רביזיה.

משה גפני: אני בעד הפנייה הזאת ואני חושב שהיא פנייה טובה.

משה גפני: פנייה מספר 336 – משרד החינוך

שירה גרינברג: הפנייה הזו בעצם מתקצבת 5.35 מיליון שקלים בהתאם להחלטת הממשלה בנושא שיפוץ הביתן היהודי באושוויץ.

שירה גרינברג: אלה כספים שמועברים מחמישה משרדים שונים – המשרד לענייני גמלאים, משרד התרבות, משרד ראש הממשלה, משרד החינוך ומשרד האוצר.

שירה גרינברג: כל משרד נותן 1.7 מיליון שקלים.

משה גפני: אני חושב שאנחנו לא מדברים על אותה פנייה.

שירה גרינברג: זה לא שיפוץ הביתן היהודי באושוויץ?

משה גפני: לא.

משה גפני: אנחנו לא מדברים על אותו הדבר.

משה גפני: מספר הפנייה הוא 336, עמוד 29 בחוברת.

שירה גרינברג: מה כותרת הפנייה?

שי חרמש: מופיע כאן הביתן היהודי.

חיים אורון: היא צודקת.

חיים אורון: זאת הפנייה.

משה גפני: נכון.

משה גפני: בפנייה כתוב העברה של 250.

שירה גרינברג: נכון, כי האוצר העביר כבר חלק והוא משלים עכשיו את החלק הנוסף.

משה גפני: אנחנו מצביעים.

משה גפני: ה צ ב ע ה פנייה מספר 336 – אושרה פה אחד פנייה מספר 337 – משרד הרווחה, דמי אבטלה, ביטוח לאומי

דב בארי: הקלות בתשלומי דמי אבטלה.

דב בארי: במסגרת התמודדות הממשלה עם המשבר הכלכלי נעשו הקלות בתשלומי דמי אבטלה לעניין תקופת האכשרה לזכאות בדמי אבטלה.

דב בארי: התקופה התקצרה מ-12 חודשים ל-9 חודשים וכל מי שזכאי לכך, מקבל את דמי האבטלה דרך הביטוח הלאומי במימון מלא של משרד האוצר.

דב בארי: הפנייה הזאת נועדה לתקצב את הנושא הזה.

משה גפני: שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פנייה מספר 337 – אושרה פה אחד פניות מספר 340 ו-351 – ביטוח לאומי

דב בארי: כחלק מההסכמים הקואליציוניים הוחלט על קרן סיוע לעמותות.

משה גפני: יש לי בקשה.

משה גפני: אם אתם אומרים הסכמים קואליציוניים, תאמרו עם מי.

משה גפני: הכל שקוף, הכל גלוי והונח על שולחן הכנסת.

משה גפני: גם אם מגיע הסכם קואליציוני עם יהדות התורה, תאמרו.

משה גפני: שום דבר כאן לא סוד.

דב בארי: ההסכם הקואליציוני הוא עם מפלגת העבודה והוא מדבר על 100 מיליון שקלים לשנת 2009, 100 מיליון שקלים ל-2010.

דב בארי: לפני כחודש הייתה פנייה בוועדה שביקשה להעביר 5 מיליון שקלים לבחינת העמותות, וזה כבר נעשה.

דב בארי: כאן אנחנו מתקצבים 80 מיליון שקלים נוספים.

דב בארי: מופיע אצלכם 60 מיליון שקלים אבל יש העברה פנימית נוספת שמראה סך הכל 80 מיליון שקלים.

דב בארי: מבחני התמיכה לסיוע מהקרן אמורים להתפרסם אם לא בשבוע הקרוב, כבר בשבוע הבא, כדי להעביר תמיכה לעמותות עוד ב-2009.

יעקב אדרי: מי מעביר את התקציב?

יעקב אדרי: ביטוח לאומי מעביר?

יצחק וקנין: לא, משרד הרווחה.

דב בארי: הסיוע יינתן על ידי מבחן תמיכות בין משרדי.

דב בארי: הוא יושב במשרד הרווחה אבל שותפים לו משרד המשפטים, משרד הקליטה, משרד החינוך והחשב הכללי.

דב בארי: כל המשרדים החברתיים.

דב בארי: התקציב מועבר מביטוח לאומי כי היה שם מקור תקציבי בגלל התקצוב העודף לביטוח לאומי השנה.

משה גפני: שאלה.

משה גפני: אתם העברתם את ה-5 מיליון שקלים כאן

משה גפני: בוועדה כדי לתכנן את זה וכדי לקבוע את הדברים.

משה גפני: למה אתם מעבירים עכשיו את הכסף כאשר עדיין אין את הקריטריונים?

דב בארי: לא, הקריטריונים ישנם.

דב בארי: ה-5 מיליון שקלים שהועברו כבר הם לבדיקת העמותות שכבר הגישו את הבקשות.

משה גפני: אנחנו נוכל לקבל את רשימת העמותות?

דב בארי: מבחן התמיכות אמור להיות מיושם השבוע וזה יפורסם בתקשורת.

דב בארי: רשימה סופית של העמותות שיזכו לסיוע, תוכל כמובן להגיע אל הוועדה.

דב בארי: לעניין הזה הייתי פונה דווקא למשרד הרווחה שאחראי על ועדת התמיכות הבין משרדית.

חיים אורון: יש טענה שבעצם חלק מהעמותות, דווקא היותר קטנות והיותר חלשות, כי יש שם קריטריונים של תביעה להון עצמי, יש קריטריונים לגודל, בעצם יש העדפה לכיוון מסוים של עמותות.

דב בארי: העדפה לגודל אין.

דב בארי: הייתי אומר דווקא ההפך.

דב בארי: אחד הקריטריונים מדבר על כך שיינתן סיוע של עד 10 אחוזים מתקציב העמותה ודווקא לעמותות קטנות שפועלות באזור הפריפריה שיזכו לסיוע של עד 20 אחוזים.

דב בארי: בפריפריה הן יכולות לזכות לסיוע יותר גדול.

יעקב אדרי: אני חושב שזה דבר לא תקין שמאשרים תקציב מבלי לדעת קריטריונים.

יעקב אדרי: הרשימה תהיה אחרי כן.

יעקב אדרי: הרי הם מוציאים קול קורא.

יעקב אדרי: אנחנו מבקשים לראות את הקריטריונים.

יעקב אדרי: יכול להיות ששם מקפחים את הקטנים, יכול להיות שזה רק מכוון למגזרים מסוימים אבל אני לא יודע.

יעקב אדרי: אני לא רוצה חס וחלילה להטיל דופי, אבל אנחנו מבקשים לקבל את הקריטריונים וזה דבר מקובל ונכון.

דב בארי: אני רוצה לציין שהקריטריונים של קול קורא שכבר הופצו, הופצו בתקשורת לעיני כל הציבור ואף אחד לא הסתיר אותם.

דב בארי: אין לי אותם כאן אבל בעל פה אני יכול לציין מספר קריטריונים, אם הוועדה רוצה.

משה גפני: כן, היא רוצה.

יצחק וקנין: הקריטריונים פורסמו בעיתונות.

יצחק וקנין: כל הארגונים שרצו להיכנס, נכנסו והגישו בקשות בהתאם לקריטריונים.

יצחק וקנין: אנחנו אישרנו 5 מיליון שקלים כאשר כל אותם ארגונים כרגע נבדקים אם הם עומדים מבחינה חוקית בקריטריונים, ומדובר על אלפי עמותות שהגישו.

קריאה: כבר הגישו?

יצחק וקנין: ודאי.

דב בארי: כן.

משה גפני: כמה הגישו?

דב בארי: אני לא זוכר את המספר המדויק, אבל מדובר בכמה מאות עמותות.

דב בארי: לדעתי קרוב לאלף עמותות.

משה גפני: יש לי בקשה.

משה גפני: אני אעלה את הפנייה להצבעה.

חיים אורון: מה שאמרתי קודם לא היה מצוץ מהאצבע.

חיים אורון: אני זוכר שהייתה כאן ישיבה עם עמותת ער"ן ואנשי עמותת ער"ן אמרו שבקריטריונים האלה הם נופלים החוצה, אבל אז אמרו שזה לא יהיה כך אלא יעזרו להם.

חיים אורון: היה מדובר על ההון העצמי, על הגודל ועל ותק.

יצחק וקנין: לדעתי אתם מערבבים כאן שני דברים.

יצחק וקנין: אני אומר לכם שאתם טועים.

יצחק וקנין: הכל היה מפורסם בעיתונות וזה גם היה בישיבה הקודמת.

משה גפני: רבותיי, מה אתם מציעים?

יעקב אדרי: אני חושב שאפשר לאשר.

משה גפני: אנחנו נאשר את הפנייה הזאת.

משה גפני: אני מבקש שבכל זאת תעבירו את הקריטריונים ואת הרשימה.

שי חרמש: הרשימה היא רק אחרי הקצאות.

דב בארי: אני מציע בעניין הזה להעביר את הבקשה הזאת ללשכת מנכ"ל משרד הרווחה כי הם אחראים על ועדת התמיכות הבין משרדית.

יצחק וקנין: לדעתי אנחנו טועים גם בקטע הזה.

יצחק וקנין: כל הרשימות מפורסמות באינטרנט.

דב בארי: הקול קורא ומבחני התמיכות מפורסמים.

משה גפני: חבר הכנסת וקנין, אתה צודק במאה אחוזים והכל בסדר.

יצחק וקנין: אנחנו יכולים לקבל את הרשימה.

משה גפני: הבקשה שלי, ואני מציע לכולכם לא לומר לנו לפנות לאיזשהו מקום באיזשהו משרד ממשלתי כי בפעם הבאה שאומרים משפט כזה, אני לא מאשר את הפנייה ואני מחכה שהוא יבוא לוועדה ושיסביר.

משה גפני: היות שאני סומך עליכם, אתם עומדים מולנו.

משה גפני: אנחנו מבקשים לקבל את הקריטריונים ואת רשימת הבקשות.

משה גפני: בהמשך נבקש גם את הרשימה של מה שאושר.

משה גפני: אנחנו כל כך מקפידים על העניין הזה ולא על דברים אחרים מכיוון שמדובר באמת בדבר שאנחנו מאוד תומכים בו וחושבים שהוא דבר נכון אבל כדי למנוע לזות שפתיים וכדי למנוע מה שהעלה כאן

משה גפני: גם חבר הכנסת חיים אורון ומה שכל אחד מאתנו חושש ממנו, אנחנו רוצים שזה יהיה ציבורי ונראה את הכל.

דב בארי: בסדר.

משה גפני: אנחנו מצביעים.

משה גפני: ה צ ב ע ה פניות מספר 340 ו-351 – אושרו פה אחד

חנוך ברש: תקציבן משרד הפנים.

חנוך ברש: הפנייה נועדה לבצע שינויים פנימיים בתוך תקציב המשרד ולהעביר תקן של כוח אדם מרשות האוכלוסין למשרד הפנים כדי שהחשבות שיושבת כולה במשרד הפנים ומטפלת גם ברשות האוכלוסין תתוגבר כדי שהיא תוכל לטפל בכל עובדי רשות האוכלוסין החדשים שהצטרפו בתקופה האחרונה לרשות.

משה גפני: מה אתה רוצה מאתנו?

משה גפני: שנאשר את מה?

משה גפני: מהיכן לוקחים כסף?

חנוך ברש: קודם כל לוקחים תקן כוח אדם עם 85 אלף שקלים מרשות האוכלוסין ומעבירים אותו למשרד הפנים.

משה גפני: את זה כבר אישרנו בישיבה הקודמת.

חנוך ברש: לא שאני זוכר.

משה גפני: אני זוכר.

חנוך ברש: דבר שני, שינויים פנימיים בתקציב המשרד.

חנוך ברש: לדוגמה, מהבחירות להוצאות משפטיות.

חנוך ברש: שינויים פנימיים בתוך תקציב המשרד.

משה גפני: מה זה הוצאות משפטיות?

חנוך ברש: תביעות, פסקי דין שמשרד הפנים צריך לשלם.

משה גפני: הוא הפסיד במשפטים?

חנוך ברש: כן.

חנוך ברש: בעיקר תביעות בחופי רחצה.

שי חרמש: לפי חבר הכנסת פיניאן, גם בארבע השנים הקרובות אין בחירות כך שלא צריך את התקציב.

ציון פיניאן: זה בטוח.

משה גפני: מוסיפים 2,700 מיליון להנהלת המשרד ואמרכלות.

חנוך ברש: לא.

חנוך ברש: זאת לא הנהלת המשרד אלא זה ייעוץ משפטי.

משה גפני: הנהלת המשרד ואמרכלות.

משה גפני: זה אתם אמרתם ולא אני אמרתי.

משה גפני: אני קורא ממה שאמרתם לנו.

חנוך ברש: תת סעיף של הנהלת המשרד הוא ייעוץ משפטי.

חנוך ברש: ייעוץ משפטי הוא עבור תביעות משפטיות.

משה גפני: לא מכניסים שם עובדים נוספים למשרד הפנים?

חנוך ברש: עבור תביעות משפטיות.

חנוך ברש: לא.

חנוך ברש: העובד היחיד, מעבירים.

משה גפני: תן לי להשלים את השאלה, אם אפשר.

משה גפני: אני רוצה לדעת האם מדובר על עובדים נוספים שמכניסים למשרד הפנים.

חנוך ברש: התשובה היא שלילית.

משה גפני: אנחנו מצביעים.

משה גפני: ה צ ב ע ה פניות מספר 341 ו-342 – אושרו פה אחד

חנוך ברש: מדובר בהעברת כסף לצורך מימון פרוייקט תעודת זהות ודרכונים חכמים.

שי חרמש: הולכים לעשות את זה?

שי חרמש: זה סגור?

יעקב אדרי: זה בהתאם לחוק.

חנוך ברש: לא המאגר הביומטרי.

משה גפני: כמה כסף הולך על תעודות הזהות החכמות?

משה גפני: זה לא הביומטרי.

שי חרמש: זה לא הביומטרי.

חנוך ברש: 15 מיליון שקלים.

משה גפני: מה עוד אתם מבקשים?

שי חרמש: זה הכל.

משה גפני: יש כאן 168 מיליון שקלים.

משה גפני: למה אתה אומר לי שזה הכל?

חנוך ברש: זה בהרשאה להתחייב.

יעקב אדרי: הסיפור של המכרז נגמר, של תעודות הזהות?

משה גפני: רגע, קודם תשלים.

משה גפני: מה זה ה-168 מיליון הרשאה להתחייב?

חנוך ברש: אני לא נציג רשות האוכלוסין לצערי אלא אני מעלה כאן פנייה בשמם.

חנוך ברש: לצערי אין לי יותר מידע מהמידע הזה.

משה גפני: אנחנו יכולים להעביר 168 מיליון שקלים, אמנם בהרשאה להתחייב, מבלי שיסבירו לנו מה זה?

חיים אורון: אני אומר לך מה זה.

חיים אורון: הם צריכים השנה 15 אבל הם מתקשרים עם גורם מסוים והם מתקשרים אתו באופן ארוך טווח, אז הם צריכים הרשאה להתחייב כי יש להם סמכות להתקשר ב-160 מיליון באופן ארוך טווח עם החברה הזאת.

חיים אורון: תשאיר את זה.

משה גפני: אני מבקש עד מחר לקבל את הפרטים.

משה גפני: זה נושא רגיש.

חנוך ברש: אין בעיה.

משה גפני: אני מבקש להוסיף מחר לסדר היום של הוועדה שינויים בתקציב ועד מחר בסוף הישיבה שיש לנו על המיסוי הירוק, אני מבקש לקבל הסבר מדויק.

שי חרמש: אני חושב שמה שאמר חבר הכנסת אורון מבהיר את העניין.

משה גפני: עם כל הכבוד, לא מינינו את חבר הכנסת אורון להיות יועץ מקצועי לוועדה אלא רק אתה כזה.

משה גפני: אתה בסך הכל קיבוצניק.

משה גפני: אני מבקש עד מחר שתביאו הסבר מוסמך ומדויק.

חנוך ברש: אני לא נציג הרשות ואני לא בקיא בחומר.

משה גפני: אין בעיה, הכל בסדר.

משה גפני: אין לנו טענות אליך.

משה גפני: אנחנו בסך הכל דוחים את זה ביום אחד.

משה גפני: אם תראה שיש שם עוזרים נוספים לשר, תגיד לי.

עופר אובלנדר: הפנייה נועדה לתשלום גמלאות של עובדי רפא"ל שפרשו.

עופר אובלנדר: אנחנו מוסיפים לשם 142 מיליון שקלים.

משה גפני: שאלות.

אורי אריאל: מה זה ההסכם הזה?

עופר אובלנדר: עם רפא"ל עשו הסכם פרישה והפרישו את העובדים כאשר היו שם עובדי מחקר ועובדי מדינה.

עופר אובלנדר: המדינה משתתפת בתשלומי הגמלאות.

שי חרמש: הייתה תוכנית הבראה.

עופר אובלנדר: כן.

עופר אובלנדר: תוכנית הבראה.

אמנון כהן: תוכנית הבראה או מיזוג?

שי חרמש: תוכנית הבראה.

עופר אובלנדר: אלה ההתחייבויות של המדינה בתשלום הגמלאות.

יצחק וקנין: זה הסכם שהוא מלפני שמונה שנים, אם לא עשר שנים.

שי חרמש: הסכם שהממשלה עשתה אותו.

עופר אובלנדר: יש שם כ-4,000 גמלאים שהמדינה משלמת.

יצחק וקנין: ההסכם הוא יותר מעשר שנים.

אורי אריאל: הסכם כזה הולך להיות גם עם תע"ש?

עופר אובלנדר: עדיף לדבר על זה עם מי שעוסק בזה.

אורי אריאל: תודה.

אורי אריאל: אני לא צריך תשובה.

שי חרמש: קיבלת תשובה.

שי חרמש: אתם הולכים להחריג אותי מהוועדה.

שי חרמש: האחרון שהחריג אותי מהוועדה היה אביגדור יצחקי כי הצבעתי נגד הקואליציה ולכן הרחיקו אותי לשנה.

משה גפני: רבותיי, חבר הכנסת אריאל, יש בעיה?

אורי אריאל: אני מבקש לקבל תשובה לא מחברי הכנסת.

משה גפני: קיבלת?

אורי אריאל: לא.

עופר אובלנדר: שאלתך לגבי תע"ש?

אורי אריאל: האם זה תקדים או מה קורה עם תע"ש?

עופר אובלנדר: כל מקרה נבחן לגופו.

עופר אובלנדר: אני עוסק בגמלאות, אבל אפשר לדבר עם הרפרנט שעוסק בתעשיות ביטחוניות ולקבל ממנו תשובה מוסמכת.

משה גפני: אנחנו מצביעים.

משה גפני: ה צ ב ע ה פניות מספר 344 ו-345 – אושרו פה אחד פנייה מספר 348 – רשויות מקומיות

חנוך ברש: מדובר בהעברת כסף לאיגודי הכבאות בגין הקיצוץ הרוחבי שבוצע, שפגע בהם וצריך להחזיר להם את הכסף עבור זה, עבור הבטחות עבר והתחייבויות קודמות של אגף התקציבים/משרד האוצר שלא נכנסו לבסיס תקציב 2009 והן עבור קליטת כבאים וקניית ציוד בעקבות מבצע עופרת יצוקה.

משה גפני: זאת אומרת שאחרי שקיצצנו בקיצוץ הרוחבי בתוכניות ההבראה של הרשויות, אנחנו הולכים לקצץ עכשיו עוד 12 מיליון שקלים?

חנוך ברש: לא.

חנוך ברש: אני אסביר.

חנוך ברש: הכסף מועבר מהתקנה שנקראת רזרבה למימון ייחודים ולא מתוכניות ההבראה.

חנוך ברש: זה נמצא בתוכנית של תוכניות ההבראה אבל זה מתקנת רזרבה למימון ייחודים ומשם זה עובר.

משה גפני: זה נכון שעומדים לסגור את תחנת הכיבוי בירוחם?

חנוך ברש: לא ידוע לי על זה.

משה גפני: אם נעביר את זה, לא יסגרו?

חנוך ברש: אני מאוד מקווה שלא יסגרו אבל אני לא יודע.

משה גפני: אתה יכול לבדוק ולתת לי תשובה?

חנוך ברש: בהחלט.

משה גפני: אנחנו מצביעים.

משה גפני: ה צ ב ע ה פנייה מספר 348 – אושרה פה אחד

שירה גרינברג: הפנייה נועדה להעברת 2 מיליון שקלים במזומן ממשרד לענייני גמלאים למשרד החינוך למכון יד ושם על פי סיכום.

יעקב אדרי: מה זה במזומן?

שירה גרינברג: יש לי כאן בפנייה גם מזומן וגם הרשאה להתחייב.

שי חרמש: תאמרי שזה לא במעטפות.

שירה גרינברג: הכסף הזה מועבר ליד ושם על פי הסיכום בין המשרדים ובנוסף יש 18 מיליון שקלים בהרשאה להתחייב לתקצוב תוכנית הסבת אקדמאים להוראה.

שירה גרינברג: יש מחזור שני שיוצא עכשיו של 500 מורים שמוכשרים לנושאים של מתמטיקה ומדעים.

שירה גרינברג: הכסף הזה בעצם מיועד למחזור הזה.

משה גפני: מה זה יד ושם?

משה גפני: מה יד ושם קשור לעניין?

שירה גרינברג: יד ושם קשור למשרד לענייני גמלאים.

שירה גרינברג: 2 מיליון שקלים לנושא של תקצוב יד ושם בכל הנושא של הנצחת זכר השואה.

שירה גרינברג: הפרדתי בין שני דברים.

שירה גרינברג: ראשית, מדובר בהעברת 2 מיליון שקלים במזומן ממשרד לענייני גמלאים למשרד החינוך בנושא של יד ושם.

משה גפני: מה פירוש המילה במזומן?

שירה גרינברג: תקציב נטו.

משה גפני: זאת העברה של 2 מיליון שקלים וזה מיועד ליד ושם.

שירה גרינברג: לנושא של הנצחת זכר השואה.

שי חרמש: המשרד שמרכז את יד ושם הוא משרד החינוך.

משה גפני: בסדר.

משה גפני: עכשיו, הפנייה השנייה?

שירה גרינברג: 18 מיליון שקלים בהרשאה להתחייב וזה עבור התוכנית של הסבת אקדמאים להוראה, למחזור השני של ה-500 מורים.

חיים אורון: זה לא בסדר שבדברי ההסבר אתם לא שמים את ה-18 מיליון שקלים.

חיים אורון: צריך לחפש בתוך המספרים את הסכום הזה.

חיים אורון: למה אתם לא יכולים לכתוב כאן שיש כאן 2 מיליון שקלים ו-18 מיליון שקלים?

שירה גרינברג: אני זוכרת שרשמתי את זה.

שירה גרינברג: יכול להיות שזה לא עבר.

חיים אורון: עוד פעם המחשב שלכם הסתבך.

שירה גרינברג: אני אקח את ההערה לתשומת לבי.

שירה גרינברג: אני מקפידה להזכיר את הסכומים ולהסביר אותם כאן בעל פה.

יעקב אדרי: אגב, יש כאלה שעושים את זה לא במקרה.

חיים אורון: בטוח.

משה גפני: אבל לא היא.

משה גפני: אני אומר לך שלא היא.

יעקב אדרי: זה לא מכוון אליה.

משה גפני: מה שאתה אומר זה נכון, אבל לא היא.

משה גפני: אנחנו מצביעים.

משה גפני: ה צ ב ע ה פניות מספר 340 ו-354 – אושרו פה אחד

חיים אורון: תקן.

דב בארי: מדובר בהעברת תקן של מפקח לחינוך מיוחד ממשרד הרווחה למשרד החינוך.

דב בארי: דרך החלטה בין משרדית החליטו שהמקום הנכון לאותו אדם הוא במשרד החינוך.

משה גפני: אנחנו מצביעים.

משה גפני: ה צ ב ע ה פניות מספר 352 ו-353 – אושרו פה אחד פניות מספר 355 ו-356 – סל הבריאות

ארז זילברשטיין: מדובר כאן בהעברה של 450 מיליון שקלים תוספת לסל שירותי הבריאות.

ארז זילברשטיין: זה נובע מתחזיות גבייה.

ארז זילברשטיין: למעשה הסל נבנה בתחילת השנה לפי תחזיות גבייה והתחזיות האלה השתנו.

ארז זילברשטיין: לכן אנחנו צריכים להוסיף 450 מיליון שקלים כתוספת להשלמת עלות הסל.

חיים אורון: גבו פחות או גבו יותר?

ארז זילברשטיין: גבו פחות.

חיים אורון: לכן התקציב משלים את ההפרש.

ארז זילברשטיין: כן.

ארז זילברשטיין: בביטוח לאומי, משם נלקח הכסף, זה בדיוק הפוך.

חיים אורון: שם גבו יותר.

ארז זילברשטיין: בביטוח לאומי, ככל שגובים פחות, משלימים פחות.

ארז זילברשטיין: בביטוח בריאות, ככל שגובים פחות, משלימים יותר.

משה גפני: לא הבנתי.

יעקב אדרי: הכניסו את ביטוח לאומי, שם הנוסחה הפוכה.

חיים אורון: סך הכל ההוצאה לסל שירותי בריאות הוא סכום קבוע שמופיע בחוק, 24 ומשהו.

חיים אורון: אני חשבתי שזה הפוך.

חיים אורון: אם הביטוח הלאומי גובה פחות, התקציב מוסיף.

ארז זילברשטיין: נכון.

ארז זילברשטיין: זה בדיוק מה שקרה.

ארז זילברשטיין: ביטוח לאומי גבה פחות ולכן אנחנו משלימים יותר.

משה גפני: כמה מופיע בחוק?

ארז זילברשטיין: עלות סל שירותי הבריאות היא קבועה בהחלטת ממשלה.

ארז זילברשטיין: ככל שהגבייה בביטוח לאומי היא נמוכה יותר, הממשלה צריכה להשלים יותר ממקורותיה וזה בדיוק מה שאנחנו עושים.

משה גפני: כמה יש בסך הכל עכשיו?

ארז זילברשטיין: סך התקציב הוא 28 מיליארד שקלים בשנת 2008.

משה גפני: אנחנו מצביעים.

משה גפני: ה צ ב ע ה פניות מספר 355 ו-356 – אושרו פה אחד פניות מספר 357 עד 359 ו-362

דני גלושנקוב: רפרנט השכלה גבוהה.

דני גלושנקוב: הפנייה נועדה לתקצב את הסיכומים שהממשלה חתומה עליהם עם ההשכלה הגבוהה לשנת הלימודים הנוכחית.

משה גפני: כמה כסף?

דני גלושנקוב: סך הפנייה עומד על 693 מיליון שקלים.

שי חרמש: זאת השלמה.

שי חרמש: זה לא התקציב.

דני גלושנקוב: אנחנו מתקצבים את עלות ההסכם, מה שקרוי הסכם אולמרט, שעומד על סך של 515 מיליון שקלים לשנה הנוכחית וחלקים לשנה הבאה.

דני גלושנקוב: כמו כן את עלות הפעימה השלישית של הסכם השכר עם הסגל האקדמי גם לשנת 2007.

משה גפני: כמה אתם רוצים שנאשר עכשיו?

דני גלושנקוב: את הסכום הכולל של 693 מיליון שקלים.

חיים אורון: מאיפה הוא מגיע?

דני גלושנקוב: הוא מגיע ממספר מקורות, מרזרבות.

חיים אורון: מהרזרבה 250.

דני גלושנקוב: יש כאן 250 מיליון שקלים ממשרד החינוך, מביטוח לאומי וגם 193 מיליון שקלים מהרזרבה שנועדה לתקצב את המשרדים.

שי חרמש: איך ביטוח לאומי נכנס כאן?

דב בארי: ביטוח לאומי הוא המקור בסיפור דומה לתקציב שהועבר למשרד הבריאות.

דב בארי: בביטוח לאומי, התקציב שנבנה לשנת 2009, נבנה באמצע 2008 לפני המשבר הכלכלי .

דב בארי: הגבייה של ביטוח לאומי פחתה לעומת האומדנים עליהם בנינו את התקציב.

דב בארי: על כן משרד האוצר צריך להשתתף בתקציב ביטוח לאומי בסכום יותר נמוך, מה שמאפשר הפניית מקורות לעניין הזה.

שי חרמש: אם ביטוח לאומי גובה פחות, המדינה משלימה פחות?

דב בארי: כן.

דב בארי: זה המנגנון הקבוע בחוק הביטוח הלאומי בסעיף 32 לגבי השתתפות אוצר המדינה.

שי חרמש: לא הבנתי איך זה עובד.

דב בארי: מנגנון התקצוב בין משרד האוצר לביטוח לאומי הוא מנגנון מורכב ויש בו הרבה מאוד שאלות ודברים לא הגיוניים לכאורה, אבל כרגע זה מנגנון התקצוב וכך הוא נקבע לפי חוק.

דב בארי: יש שלוש השתתפויות עיקריות של משרד האוצר בביטוח לאומי כאשר האחד הוא התקציב המינהלי, השני הוא לעניין תקצוב קצבאות שהן לא ביטוחיות כמו נפגעי פעולות איבה וניידות, ויש עניין של השתתפות בגבייה מהציבור.

שי חרמש: אני אומר לכם למה שאלתי את זה.

שי חרמש: היה כאן דיון עם מנכ"לית הביטוח הלאומי במסגרת הצעת התקציב הדו-שנתי ונאמרו דברים מאוד מאוד ברורים, ששותים את תקציב הביטוח הלאומי לתוך תקציב המדינה.

שי חרמש: מדובר על סדרי גודל של מאות מיליוני שקלים.

שי חרמש: אמרה כאן מנכ"לית הביטוח הלאומי, עם כל הכבוד, שאם התהליך הזה יימשך, הם צריכים לעמוד בחלק מהתחומים שהביטוח הלאומי, במצב שלא יוכלו לכבד התחייבויות בעוד 10-15 שנים.

שי חרמש: אני אלך לראובן כדי ללמוד את הנושא כי אני מבין שאי אפשר ללמוד את זה בישיבה אחת וזה דבר מאוד מורכב.

שי חרמש: ההסבר הזה שדרך תקציב ביטוח לאומי עושים כל מיני דברים, אני לא יודע לאן ומאיפה, אני שואל האם בסופו של דבר זה פוגע בחופש של ביטוח לאומי.

דב בארי: לא.

דב בארי: זה לא פוגע.

דב בארי: יש השתתפות לפי חוק.

דב בארי: הם גבו פחות ומשרד האוצר משתתף פחות.

דב בארי: אין כאן פגיעה בחוסן ואין כאן שינוי.

משה גפני: חבר הכנסת חרמש, מה שקרה בשנים האחרונות זה שמשרד האוצר הלאים את הביטוח הלאומי.

משה גפני: הוא פשוט הלאים אותו.

משה גפני: הוא שם חשב של משרד האוצר, אני זוכר את הדיון הסוער שהיה בעניין הזה, והוא בעצם מנהל את הביטוח הלאומי.

משה גפני: אסתר דומיניסיני היא פקידה של האוצר.

משה גפני: למעשה הם עושים בביטוח הלאומי כבתוך שלהם.

משה גפני: הם טוענים שאם חסר כסף, הם מוסיפים, אבל לא חסר כסף מכיוון שאתה משלם את הביטוח הלאומי כל חודש.

משה גפני: אם זה היה בחברת ביטוח, אתה לא יכול ללכת ולקחת את הכסף הזה למוסדות להשכלה גבוהה מפני שיש עודף.

משה גפני: יש עודף, אז יש עודף.

חיים אורון: אין עודף.

משה גפני: הוא לוקח את הכסף מהביטוח הלאומי, הוא לוקח רבע מיליארד שקלים ומעביר אותו למוסדות להשכלה גבוהה.

חיים אורון: הוא לוקח את הכסף שהוא תכנן לתת לביטוח הלאומי.

חיים אורון: אם הביטוח הלאומי היה גובה מיליארד שקלים, לא צריך לתת לו מיליארד.

חיים אורון: הביטוח הלאומי גובה 750 מיליון, אז נותנים לו 750 מיליון.

שי חרמש: אז נשאר לו עודף.

משה גפני: אני יכול לדעת האם בתקציב הביטוח הלאומי בענפים השונים יש עודף או שיש חוסר?

דב בארי: בענפים הביטוחיים?

משה גפני: כן.

משה גפני: בכל.

דב בארי: השנה?

משה גפני: בתקציב הביטוח הלאומי יש חסר או יש עודף?

דב בארי: השנה המוסד לביטוח לאומי לדעתי, כמו בשנים האחרונות, מסיים את השנה בעודף תקציבי.

דב בארי: בעודף תפעולי.

דב בארי: אבל התקציב הזה הוא לא רלוונטי, בין אם היה עודף ובין אם היה גירעון.

משה גפני: יש להם קופה ב' או קופה ג' או קופה ד'.

דב בארי: צריך לציין לפרוטוקול דבר מאוד חשוב שאין פה לא פגיעה בקצבאות ולא פגיעה אחרת.

משה גפני: בטווח הארוך יכולה להיות בעיה.

דב בארי: זה גם לא רלוונטי לטווח הארוך כי התקציב הזה הוא תקציב לא מנוצל.

משה גפני: הבנו.

משה גפני: יש לי רק שאלה שכנראה תחזור על עצמה במהלך החודשים הקרובים ואולי אפילו השבועות הקרובים.

חיים אורון: יש חלק שהולך פרלל.

יעקב אדרי: נכון.

יעקב אדרי: המדינה נותנת פחות.

יעקב אדרי: זה טוב לה.

משה גפני: היות שזאת השאלה שתישאל עכשיו הרבה, אני מבקש שיירשם שהשאלה הזאת נשאלת רק עכשיו ואני כבר לא אשאל אותה בהמשך.

משה גפני: אתם ביקשתם, אתם משרד האוצר, לקצץ במוסדות להשכלה גבוהה 25 מיליון שקלים בקיצוץ הרוחבי.

משה גפני: עכשיו אתם מבקשים להוסיף 693 מיליון שקלים למוסדות להשכלה גבוהה ולא נודע כי באו אל קרבו, הקיצוץ שהיה במוסדות להשכלה גבוהה.

משה גפני: אני אפילו לא מבקש תשובה.

חיים אורון: אני לא רוצה לתת דוגמה מהישיבות אבל נניח שהוסיפו למישהו בבתי הספר היסודיים והיה להם קיצוץ רוחבי, אז הוסיפו להם.

משה גפני: אני אומר שהקיצוץ הרוחבי הוא כמעט לא משמעותי מבחינת העניין הזה, אבל בהמשך אנחנו נראה.

משה גפני: כל רגע יגיע אלינו סעיף שאין קשר בינו לבין הקיצוץ.

משה גפני: אנחנו מצביעים.

משה גפני: ה צ ב ע ה פניות מספר 357 עד 359 ו-362 – אושרו

יעקב אדרי: אני נגד.

משה גפני: יעקב אדרי נגד ולא בגלל שאתה נגד המוסדות להשכלה גבוהה.

יעקב אדרי: לא.

יעקב אדרי: זה עניין של הביטוח הלאומי.

משה גפני: תאמין לי שאתה צודק.

יאיר איידר: הפנייה נועדה להוסיף 15 מיליון שקלים לתקציב אבטחת תעופה, בהתאם להחלטת ממשלה בנושא להרחיב את השתתפות המדינה מ-50 אחוזים בהוצאות האבטחה ל-60 אחוזים בהוצאות האבטחה.

משה גפני: אנחנו מצביעים.

משה גפני: ה צ ב ע ה

משה גפני: פניות מספר 363 ו-365 – משרד החקלאות, תמיכות בייצור חקלאי

דניאלה גרא: הפנייה נועדה להעביר כ-3 מיליון שקלים מתקציב התמיכות בייצור חקלאי לתקציב משרד החקלאות, בהתאם לעדיפויות המשרד.

דניאלה גרא: בגדול, אתם יכולים לראות שאלה שניים ביחד.

דניאלה גרא: התקציב הזה עובר השתתפות במשרד החוץ כי יש בבייג'ין את תערוכת אקספו לשנת 2010 ומשרד החקלאות התחייב לתקצב חלק ממנה, שם יהיה גם ביתן חקלאי.

משה גפני: אנחנו מצביעים.

משה גפני: ה צ ב ע ה פניות מספר 363 ו-365 – אושרה פה אחד פנייה מספר 364 – משרד הקליטה

אופיר להב: מדובר בפנייה בנושא סיוע בקידום העסקה.

אופיר להב: השתתפות שלנו במשרד החקלאות.

אופיר להב: אנחנו מעבירים כסף לסייע בקידום העסקה של מדענים.

משה גפני: זה קשור בהסכם קואליציוני?

אופיר להב: לא.

משה גפני: קידום מדענים עולים, זה לא הסכם קואליציוני?

משה גפני: כמה כסף?

אופיר להב: מדובר ב-2 מיליון שקלים השנה.

משה גפני: מאיפה הכסף?

אופיר להב: מתקציב המשרד.

אופיר להב: יש כאן גם את ההשתתפות של 2008, 900 אלף שקלים.

משה גפני: אלה עודפים מחויבים?

אופיר להב: כן.

אופיר להב: עודפים מחויבים.

אופיר להב: יש מדענים שמועסקים בשירות הווטרינרי ובמכון וולקני והם מדענים של קמע.

אופיר להב: אנחנו משתתפים בתקציב שלהם.

משה גפני: במכון הוולקני יש גם עובדים שהם לא עולים חדשים?

משה גפני: זאת אומרת, חרדים?

אופיר להב: אני לא יודע.

דניאלה גרא: במכון וולקני יש כ-700 עובדים.

משה גפני: יש חרדים?

דניאלה גרא: אף פעם לא עשיתי פילוח כזה.

דניאלה גרא: אני לא יודעת איך מגדירים חרדים.

שי חרמש: הרב גפני, אתה ממש מביך אותם.

שי חרמש: אין קטגוריה לא של אשכנזים ולא של חרדים.

שי חרמש: יהודים יש שם.

משה גפני: אם כן, מהיכן יודעים שחרדים לא יוצאים לעבודה?

משה גפני: אולי הם כן יוצאים לעבודה?

משה גפני: מאיפה יודעים את זה?

משה גפני: אין הגדרה של חרדי, אז מי אומר שהם לא יוצאים לעבודה?

משה גפני: אולי מתוך ה-700 עובדים, 690 עובדים הם חרדים?

שי חרמש: רבים שם הם חרדים לגורל החקלאות.

משה גפני: אני יכול לבקש ממך, אם תוכלי לבדוק במכון הוולקני, האם יש עובדים חרדים?

שי חרמש: אי אפשר לעשות את זה.

משה גפני: לא ביקשתי את זה ממך.

משה גפני: זה לא קשור למקצוע שלך אלא זה המקצוע שלי.

משה גפני: שלא יאמרו יותר שחרדים לא יוצאים לעבודה.

משה גפני: מתוך 700 עובדים במכון הוולקני, 690 הם חרדים.

משה גפני: אני רוצה תשובה לשאלה שלי ולא סתם אני שואל אותה.

דניאלה גרא: אין בעיה.

משה גפני: שלא תהיה טעות, אני לא הולך להרפות מהעניין הזה.

שי חרמש: אני אעזור לה.

שי חרמש: אני אסע לבית דגן לבדוק את זה.

משה גפני: אנחנו מצביעים.

משה גפני: ה צ ב ע ה פנייה מספר 364 – אושרה פה אחד פנייה מספר 366 – קופות החולים

ארז זילברשטיין: מדובר על העברה של 225 מיליון שקלים, העברה פנימית בתוך התקציב, לצורך תמיכה בקופות חולים, בהתאם למבחני התמיכה התלת שנתיים.

משה גפני: אנחנו מצביעים.

משה גפני: ה צ ב ע ה פנייה מספר 366 – אושרה פה אחד

ציון פיניאן: רביזיה.

אמנון כהן: אני מצטרף לרביזיה.

משה גפני: אתה לא יודע על מה.

אמנון כהן: מה שהוא אומר.

יעקב אדרי: גם אני.

שי חרמש: קחו נושא אחר.

שי חרמש: על גב המסכנים בקופות החולים?

משה גפני: חבר הכנסת פיניאן, רביזיה על קופות החולים?

אמנון כהן: אני לא מצטרף לרביזיה.

משה גפני: אל תקשו עלי.

משה גפני: חבר הכנסת פיניאן מבקש רביזיה על קופות החולים.

חיים אורון: למה?

משה גפני: לא יודע.

חיים אורון: זה לעצור את קופות החולים.

חיים אורון: אפשר להבין את הרביזיה?

משה גפני: לא.

משה גפני: אני לא יודע.

משה גפני: ביקשתי שלא יצטרפו לרביזיה של חבר הכנסת פיניאן.

משה גפני: אני מחר אביא את זה להצבעה אלא אם כן הוא מסיר את הרביזיה עד מחר.

משה גפני: הוא ביקש יום וקיבל אותו.

חיים אורון: סתם?

אמנון כהן: אין סתם.

משה גפני: לכל חבר ועדה אין סתם.

משה גפני: אם הוא מבקש את הרביזיה, יש לו כנראה סיבה.

משה גפני: אמרתי, מחר יש פניות לוועדה, ואם עד מחר הוא מסיר את הרביזיה, זה אושר.

משה גפני: פניות מספר 367 ו-414 – משרד התעשייה

נח הקר: הפנייה הזאת – תכף יציג אותה תקציבן משרד התעשייה – נועדה להעביר כספים למפעלי ביוב.

נח הקר: אותה פנייה בדיוק מופיעה כאן בפנייה 414.

יעקב אדרי: יש לי בעיה עם הסיפור הזה של נועם.

יעקב אדרי: הוא אזור תעשייה ריק.

יעקב אדרי: היו"ר משה גפני: אנחנו דנים על פנייה 367 שהיא בעמוד 72 ועל פנייה 414 שהיא בעמוד 114.

יעקב אדרי: חבר הכנסת פיניאן לא הולך לשום מקום, אחרי הישיבה תדברו אתו ואם הוא יסיר את הרביזיה, באופן אוטומטי זה מאושר.

יעקב אדרי: רכז הקואליציה בוועדת הכספים הוא איש שיודע מה הוא עושה ואם הוא מבקש את זה, יש לו סיבה לכך.

יעקב אדרי: שאלתי שאלה לגבי אזור התעשייה של נועם.

יעקב אדרי: אין שם שום מפעל ואני שואל למה מקימים שם את תחנת השאיבה.

משה גפני: מר שטיינמץ, אם אתה יכול לענות לו על השאלה, אבל קודם להסביר את הפנייה.

דוד שטיינמץ: מדובר בפיתוח אזורי תעשייה.

דוד שטיינמץ: מדובר בהשתתפות משרד התעשייה ברשות המים בהקמת תחנת שאיבה שתשמש את אזור התעשייה החדש באום אל פאחם.

דוד שטיינמץ: הפנייה הזאת בחלקה הגדול נועדה לצורך השתתפות משרד התעשייה ברשות המים לתשתיות מים באזורי פיתוח כמו 2,5 מיליון שקלים להקמת תחנת שאיבה שתשמש את אזור התעשייה החדש באום אל פאחם וגם תקציב עבור הקמת מתקן לטיהור שפכים שישמש את אזור התעשייה נועם, נתיבות ומועצה אזורית שמעון.

דוד שטיינמץ: זה נועם.

דוד שטיינמץ: התקציב שמיועד לכך, הוא תקציב שלא מנוצל מפני שרק עכשיו מתחילים להפעיל אותו.

דוד שטיינמץ: רשות המים עושה שם מתקן לטיהור שפכים.

דוד שטיינמץ: אחד המפעלים הגדולים שעומד לעבור לשם מהמרכז, זה מפעל טרה.

יעקב אדרי: זה בטוח שהוא עובר או שהוא בהתדיינות?

יעקב אדרי: אני אומר לכם את זה כשר לפיתוח הנגב והגליל לשעבר.

יעקב אדרי: באתי לשם ובכיתי.

יעקב אדרי: יש תשתיות אבל אין אף מפעל.

דוד שטיינמץ: אני מבין שרשות המים כבר מתחילה לבנות שם.

נח הקר: אנחנו בשלבי בנייה של מת"ש נתיבות.

נח הקר: לתכנן את הספיקות של מט"ש נתיבות, לקחו בחשבון את הספיקות הצפויות בהתאם לתוכניות של אזור תעשייה נועם.

יעקב אדרי: הרשויות משתתפות בעניין הזה של המט"ש?

נח הקר: ברור.

נח הקר: הרשויות שם?

נח הקר: בטח.

נח הקר: החלק הזה שמועבר ממשרד התעשייה הוא רק החלק עבור אזור התעשייה.

נח הקר: הרשויות עצמן עבור התושבים משתתפות.

משה גפני: חבר הכנסת אדרי, קיבלת תשובה?

יעקב אדרי: אני מאוד מקווה שטרה עוברת לשם.

יעקב אדרי: זאת אומרת, שיש הסכמים.

יעקב אדרי: זה חשוב כי זה מקום עם תשתיות אבל בלי אף מפעל.

משה גפני: מר שטיינמץ, מה אתה אומר על זה?

דוד שטיינמץ: זה התחלת התהליך.

נח הקר: לפני שיש מט"ש, אתה לא יודע לבנות שם שום דבר.

נח הקר: בונים את המט"ש לנתיבות ואי אפשר לא לקחת בחשבון את אזור התעשייה שצפוי לקום.

יעקב אדרי: אתה יודע כמה זמן קיים אזור התעשייה הזה?

יעקב אדרי: הוא עומד ריק חמש שנים ואולי יותר.

נח הקר: לפני שיש ביוב, אי אפשר לבנות.

אורי אריאל: אפשר להתחיל לבנות גם אם אין מט"ש.

אורי אריאל: השאלה אם יש הסכם חתום עם טרה או שמדובר בהבנות וזה אמר להוא?

אורי אריאל: יש הסכם?

דוד שטיינמץ: אני לא יודע.

נח הקר: לגבי המט"ש.

נח הקר: הוא לא נבנה רק לאזור תעשייה נועם אלא בונים כאן מט"ש לכל אזור נתיבות.

נח הקר: החלק של אזור התעשייה, זה שהם מממנים.

נח הקר: כאשר אנחנו בונים את המט"ש, ברור שעדיף להשקיע עכשיו ולהגדיל אותו קצת מאשר אחר כך לבצע בו שדרוג.

אורי אריאל: הבנתי.

יעקב אדרי: אני מאוד מקווה שבאמת ייבנה המפעל הראשון.

יעקב אדרי: אני מאוד אשמח לכך, אבל חמש שנים המקום עומד כאבן שאין לה הופכין.

יעקב אדרי: חבל.

אורי אריאל: בקשה ליושב ראש.

אורי אריאל: אני מבקש שזה יידחה למחר ועד אז יביאו תשובה אם יש הסכם עם טרה לגבי ההעברה או אין הסכם.

אורי אריאל: הבנתי את התשובות, כולל ההגדלה, אבל עד מחר נקבל תשובות.

יעקב אדרי: אם אין את טרה שם, זה סתם.

יעקב אדרי: הם באו אלי והלכתי לשם.

יעקב אדרי: אמרתי להם שאני אעזור להם אבל אין שם כלום.

חיים אורון: אם אין טרה, את המט"ש מקימים והוא עולה 50 מיליון שקלים.

חיים אורון: ההשתתפות של אזור התעשייה ב-50 מיליון שקלים הוא 2,5 מיליון שקלים.

חיים אורון: אנחנו דופקים את נתיבות ואת המרחבים.

דוד שטיינמץ: את המועצה האזורית בני שמעון.

חיים אורון: בני שמעון זה אני, כך שאני בעל עניין.

נח הקר: לכן אני מבקש להפריד בין אזור התעשייה, אם כן נחתם הסכם או לא נחתם הסכם.

נח הקר: אפשר להביא נתונים לוועדה.

נח הקר: אנחנו מדברים כאן שוב על הקמת המט"ש שלוקח בחשבון ספיגות שמורכב מישובים נוספים.

יעקב אדרי: את המט"ש אין מה לעכב.

משה גפני: יש לי בקשה.

משה גפני: אני מבקש שתביאו תשובה לשאלה הזאת, האם נחתם הסכם עם טרה, אבל אני חושב שצריך לאשר את זה ואי אפשר לעכב.

חיים אורון: לא צריך לעכב.

משה גפני: אנחנו מצביעים.

משה גפני: ה צ ב ע ה פניות מספר 367 ו-414 – אושרו פה אחד

דניאלה גרא: הערה לפרוטוקול.

משה גפני: כן.

משה גפני: אני שאלתי קודם כמה עובדים חרדים מועסקים במכון הוולקני.

משה גפני: בכל אופן, בחקלאות עוסקים גם הרבה חרדים ויש להם גם השכלה בנושא הזה.

משה גפני: אני רוצה לדעת כמה עובדים יש בסך הכל וכמה מתוכם הם עובדים חרדים.

משה גפני: לא עיכבתי את הפנייה אבל דניאלה חרוצה והיא כבר בדקה את העניין.

משה גפני: תאמרי לי בבקשה כמה עובדים יש במכון הוולקני.

דניאלה גרא: דיברתי עכשיו עם ראש מכון וולקני והוא לא יודע להגדיר.

משה גפני: כמה עובדים יש בסך הכל?

דניאלה גרא: בסך הכל יש כ-650 עובדים.

משה גפני: לפי ההגדרה שלו, כמה חרדים?

דניאלה גרא: כ-10.

דניאלה גרא: יש שם יחידה לחקלאות על פי תורה.

משה גפני: אתם תתרגלו לזה.

משה גפני: בעניין של החרדים אני הולך עד שיפסיקו לומר שאנחנו פרזיטים.

משה גפני: שיאמרו שלא מקבלים אותנו לעבודה.

משה גפני: מה יש בחקלאות?

משה גפני: אי אפשר להכניס חרדים?

חיים אורון: מכון וולקני.

משה גפני: כל נושא זה כך.

משה גפני: משרד הפנים, מכניסים אליו בני מיעוטים.

יעקב אדרי: אין חרדים שמתאימים לעבודה הזאת?

משה גפני: אני ממש מודה לך.

משה גפני: תודה רבה.

משה גפני: יש כאלה שמחכים עם התשובה שבוע ואני שוכח שאני צריך לקבל אותה.

יעקב אדרי: לא מאשרים את הפנייה?

משה גפני: מאשרים.

משה גפני: אני בעד החילוניים.

משה גפני: מאשרים.

דוד שטיינמץ: לגבי טרה, הגישו בקשה למרכז ההשקעות.

משה גפני: אני מנהל כאן קמפיין על החרדים ואתה חוזר לטרה.

משה גפני: כמה עובדים יש בטרה?

משה גפני: סתם.

חיים אורון: תפרסם ב"יתד נאמן" שעברו היום 60 העברות תקציביות, מתוכן 40 היו קשורות בכוח אדם ולגבי 41 אתה שאלת כמה חרדים עובדים וקיבלת נתונים מבהילים.

חיים אורון: הנה, יש לך הודעה לעיתון.

משה גפני: זה כמו שהכתב ב"ישראל היום" כותב שבישיבת ועדת הכספים הובע זעם על ידי חברי הוועדה נגד הישיבות.

משה גפני: אני לא יודע מתי זה היה ובאיזו ישיבה, אבל זה היה בשבוע שעבר בעיתון.

משה גפני: עזוב את העיתונות החרדית.

משה גפני: פנייה מספר 368 – משרד החינוך

שירה גרינברג: מדובר בפניית חוסרי שכר.

שירה גרינברג: הפנייה נועדה להתאים את תקציב החינוך לביצוע.

משה גפני: זה רק שכר.

שירה גרינברג: כן.

שירה גרינברג: רק שכר.

משה גפני: אנחנו מצביעים.

משה גפני: ה צ ב ע ה פנייה מספר 368 – אושרה פה אחד פנייה מספר 369 – משרד התחבורה

הרצל בן יהושע: מדובר על העברה טכנית של 170 מיליון שקלים שזה תקציב הרשות לבטיחות בדרכים, לסעיף תקציבי שמאפשר ביצוע פרוייקטים של בטיחות בדרכים במגזר העירוני, לפי רשימה שהוסכמה.

משה גפני: זה בהסכמה עם הרשות הלאומית לבטיחות בדרכים?

הרצל בן יהושע: בהסכמה.

משה גפני: אנחנו מצביעים.

משה גפני: ה צ ב ע ה פנייה מספר 369 – אושרה פה אחד פניות מספר 370 ו-372 – מנהרות הכותל

חיים אורון: כמה נשים לא חרדיות יכולות להתפלל בכותל בלי שיגרשו אותן?

משה גפני: כולן.

משה גפני: ללא יוצא מן הכלל.

משה גפני: כמה יכולים להיכנס למסגד אל אקצה בלבוש ובדרך בה המוסלמים דורשים?

חיים אורון: תסלח לי, אתם.

משה גפני: מי זה אתם?

משה גפני: אנחנו החרדים?

חיים אורון: כן.

משה גפני: שעובדים במכון הוולקני.

חיים אורון: אתם החרדים, מרוב שאתם לא עובדים במכון וולקני, אתם עובדים יותר מדיי בכותל.

חיים אורון: אתם הופכים את הכותל לבית כנסת חרדי.

אורי אריאל: זאת הצעה לסדר עכשיו?

חיים אורון: לא.

חיים אורון: זה נאום על 2 מיליון שקלים.

חיים אורון: מותר לי לומר מה שאני רוצה.

משה גפני: לא, מנהרות הכותל זה משהו אחר.

חיים אורון: אתם הופכים את הכותל לבית כנסת חרדי.

משה גפני: הנאום הושמע.

משה גפני: אני מכחיש את זה מכל וכל.

חיים אורון: ודאי.

חיים אורון: הידיעה הבאה ב"יתד נאמן" תהיה שהרב גפני דחה בחריפות ובבוז.

משה גפני: תדע לך ש"יתד נאמן" כותב עליך בהערכה.

אורי גבע: שני הפרוייקטים, גם הכותל וגם הנצחת שמו של רחבעם זאבי הגיעו בתור דרישה בהתאם לביצוע.

אורי גבע: למנהרות הכותל ספציפית נדרשו תוספות פיתוח ואחזקה בעקבות רטיבות שהתגלתה בחלק מהאזורים שבעבודה.

משה גפני: מי ביקש את זה?

אורי גבע: החברה שמבצעת.

משה גפני: זה לא קשור להסכמים קואליציוניים?

אורי גבע: לא.

משה גפני: אנחנו מצביעים.

משה גפני: ה צ ב ע ה פניות מספר 370 ו-372 – אושרו פה אחד

חיים אורון: אני מתנגד כי אורי אריאל אומר לי כל הזמן שלא בונים בשומרון.

משה גפני: קודם מישהו יסביר את הפנייה.

חיים אורון: אני יודע לקרוא.

חיים אורון: אם לא בונים בשומרון, לשם מה צריך כסף?

משה גפני: אבל אני עוד לא יודע כלום.

ראובן קוגן: מעבירים מיליון וחצי שקלים בהתאם לסיכום בין משרד השיכון למשרד האוצר לשיפוץ והשלמת מוסדות ציבור במועצה אזורית שומרון בהתאם לקריטריונים של משרד הבינוי והשיכון.

יעקב אדרי: הרב אריאל מתנגד?

אורי אריאל: חבר הכנסת אורון.

חיים אורון: אני מבין שלא בונים כלום.

יעקב אדרי: אלה שיפוצים.

חיים אורון: אם לא בונים, למה אתם מעבירים כסף?

יצחק וקנין: אני חייב לומר כאן משהו ואני אומר את זה לחיים אורון, לאורי אריאל ולכולם.

יצחק וקנין: כאשר אנחנו מדברים על הכסף הגדול, זה עובר חלק.

יצחק וקנין: כאשר מדברים על הכסף הקטן, יש בעיות.

משה גפני: זה תמיד כך.

משה גפני: אנחנו מצביעים.

משה גפני: ה צ ב ע ה נמנע – 1

משה גפני: פניות מספר 373 ו-393

ארז זילברשטיין: העברה של 5 מיליון שקלים לצורך שיפוץ המחלקה האונקולוגית בבית החולים ברזילי.

ארז זילברשטיין: זה כסף קואליציוני של ישראל ביתנו.

משה גפני: אנחנו מצביעים.

משה גפני: ה צ ב ע ה

חיים אורון: אם לא היה הסכם קואליציוני עם ישראל ביתנו, זה לא היה עובר?

חיים אורון: אתם מורידים את התקציב לזנות, ואני אומר את זה לפרוטוקול.

חיים אורון: תראו איזה דברים שעל פי כל אמת מידה, כל מפלגה מורידה כאן כסף.

חיים אורון: אני שיפצתי את המחלקה האונקולוגית.

חיים אורון: זה כמו שגילה גמליאל מזכירה לי שלפני כמה שנים היא הקימה את מחלקת היולדות.

חיים אורון: הצעתי לה שיהיה שם שלט כמו ששמים לגבי תורמים ובו ייאמר נתרם על ידי חברת הכנסת גילה גמליאל.

משה גפני: יש הצעה לסדר של חבר הכנסת חיים אורון ואני מבקש לבחון אותה ברצינות.

משה גפני: היות שלמחלקה האונקולוגית בבית החולים ברזילי הועבר כסף של ישראל ביתנו, אני מבקש לבחון עם ישראל ביתנו מי זה שביקש את זה ושיהיה שם שלט להנצחתו של אותו חבר כנסת.

משה גפני: אני בעד.

משה גפני: לנו יש כספים קואליציוניים.

משה גפני: כל הכספים הקואליציוניים שלנו, מהראשון ועד האחרון, אני יכול להראות לך, אלה כספים שנמצאים כל השנים בתקציב, כל השנים יוצאים החוצה ומכניסים אותם חזרה בהסכם קואליציוני.

משה גפני: אין אפילו שקל אחד.

משה גפני: הלוואי שהייתי יכול לתת למכון האונקולוגי של תל השומר.

משה גפני: הלוואי.

משה גפני: אני לא יכול אבל ישראל ביתנו יכולה.

אופיר להב: מדובר ב-5 מיליון שקלים במסגרת הסכמים קואליציוניים עם ישראל ביתנו לפעולות מיוחדות לאגף קליטה בקהילה.

חיים אורון: של איזו עדה?

יעקב אדרי: מה זה פעולות קליטה בקהילה?

יעקב אדרי: אופיר להב: זה לאגף קליטה בקהילה.

יעקב אדרי: מדובר בפעולות מיוחדות לציון עשרים שנים לעלייה הגדולה מברית המועצות לשעבר, פעולות חברתיות לעולים במקבצי דיור.

משה גפני: בכמה כסף מדובר?

אופיר להב: בסך הכל מדובר ב-5 מיליון שקלים.

אופיר להב: מדובר בחיזוק פעילויות ספורט לעולים ובפעולות חברתיות לעולים במקבצי דיור.

משה גפני: אני מבקש לציין שאת הכסף נותנת ישראל ביתנו.

חיים אורון: אי אפשר לעשות שלט על פעולות ספורט.

חיים אורון: על אונקולוגית אפשר לעשות שלט.

חיים אורון: הייתם צריכים למצוא מקום בו אפשר לעשות שלט.

פניה קירשנבאום: אני ממש מתפלאת עליך ואני אומר לך למה.

משה גפני: תעשי לי טובה, אל תתחילי דיון עכשיו.

פניה קירשנבאום: אני חייבת כי הוא התחיל ולא אני.

יצחק וקנין: אנחנו כבר שעה מתבדחים כאן.

פניה קירשנבאום: בדיחות בסדר, אבל עד גבול מסוים.

פניה קירשנבאום: אני חושבת שהנושאים שבחרנו או המטרות אליהן העברנו כספים, לא דורשים לא שלטים ולא שום דבר.

פניה קירשנבאום: אנחנו מתכוונים לפעול לטובת העם כולו.

פניה קירשנבאום: אם אתה היית יחד אתי בבית החולים באשקלון והיית רואה את המחלקה האונקולוגית שיושבת בצריף לא ממוזג, צריף טרומי, ובחדר אחד נמצא הצוות המטפל, הצוות המטופל ביחד עם המשפחות, אתה היית מבין את חשיבות הנושא וזה כבר לא מצחיק.

פניה קירשנבאום: אני מצטערת, אני מאוד מצטערת שאנחנו בכסף קואליציוני – ואני לא מדברת עכשיו לא על ישיבות ולא על שום דבר – אנחנו כחברי כנסת צריכים לדאוג לנושאים שבעצם הממשלה הייתה צריכה לדאוג להם.

חיים אורון: אני מאוד מתפלא על כך שאת מוכנה להיות בממשלה ובקואליציה כי השלב הבא, ואני אומר את זה בכל הרצינות, בבחירות הבאות, כל חבר כנסת יבוא ויאמר שהוא לא מצביע אם אין לו קופה של 20 מיליון שקלים, את תבחרי את המחלקה האונקולוגית, הוא יבחר את מחלקת העיניים וכולי.

פניה קירשנבאום: אני לא רוצה את זה.

חיים אורון: אבל זה מה שאתם עושים כאן.

חיים אורון: אתם מורידים את זה לזנות.

חיים אורון: היות שאמרתי את זה קודם, אני חוזר על הדברים גם עכשיו.

חיים אורון: אני חושב שאם אנחנו מאשרים כאן למחלקה האונקולוגית כסף קואליציוני, וקודם אישרנו כסף קואליציוני לאוניברסיטאות.

חיים אורון: מפלגת העבודה היא הכי גיבורה כי היא הביאה 80 מיליון שקלים לעמותות כדי שהעמותות שהיא הפילה אותן, יש להן כסף קואליציוני להציל אותן.

אורי אריאל: אלה לא העמותות של ברק.

חיים אורון: לא.

חיים אורון: עזבי את הכסף של האונקולוגית.

חיים אורון: אני מכיר מצוין את בית החולים באשקלון.

חיים אורון: תסתכלי איך נראה שכסף שבא לעמותות שצריך להציל אותן, אלה אנשי מפלגת העבודה.

חיים אורון: כך אני רואה את הדברים ואני מקווה שגם את תראי את זה כך ואז השערורייה הזאת תיפסק.

משה גפני: וברוח אופטימית זאת, אנחנו נסיים את הוויכוח האידיאולוגי ועוברים להצבעה.

משה גפני: פניות מספר 394 ו-374 – אושרו פה אחד פנייה מספר 398 – משרד הפנים

חנוך ברש: מדובר בשינויים פנימיים בתקציב רשות האוכלוסין.

משה גפני: אנחנו מצביעים.

משה גפני: ה צ ב ע ה פנייה מספר 398 – אושרה פה אחד פנייה מספר 399 – נכי רדיפות הנאצים

דב בארי: הלשכה לשיקום נכים.

דב בארי: מדובר כאן בפנייה תקציבית לקראת סוף שנה, לסגירת שנת התקציב בלשכה לשיקום נכים.

דב בארי: העברות פנימיות שנועדו לתשלום תרופות לניצולי שואה בסך של 20 מיליון שקלים ותוספת לתגמולים כדי להתאים את התקצוב לביצוע בפועל.

משה גפני: אנחנו מצביעים.

משה גפני: ה צ ב ע ה פנייה מספר 399 – אושרה פה אחד

אריאל קטן: המשרד לשירותי דת.

אריאל קטן: המשרד לשירותי דת קיבל כספים קואליציוניים לבניית מקוואות ובתי כנסת.

אריאל קטן: 160 מיליון שקלים בארבע השנים האחרונות ועכשיו זאת השלמה של המזומן כנגד הרשאה להתחייב.

משה גפני: אני יכול לקבל את הקריטריונים על מבני הדת?

אריאל קטן: כמובן.

משה גפני: יש לך רשימה באיזה מקומות זה נבנה או באיזה מקומות זה הולך להיבנות?

אריאל קטן: כמובן.

אריאל קטן: זה פרוייקט שהתחיל ב-2006 ובצורה מסודרת אנחנו בונים דרך מינהל הדיור הממשלתי.

משה גפני: מתי אני אקבל ממך את הקריטריונים ואת הרשימה?

אריאל קטן: היום אחר הצהרים.

משה גפני: בסדר.

משה גפני: אנחנו מצביעים.

משה גפני: ה צ ב ע ה פניות מספר 400 ו-401 – אושרו פה אחד

חיים אורון: אני מבקש רביזיה.

משה גפני: אני מבקש רביזיה, אבל אני אבטל אותה ברגע שאני מקבל את מה שביקשתי.

משה גפני: מה איכפת לך מבני דת?

חיים אורון: אני אוותר לך, אבל שחררו את קופות החולים.

יעקב אדרי: חבר הכנסת פיניאן ידבר אתו.

משה גפני: מר קטן, הפנייה אושרה.

משה גפני: אני מבקש לקבל היום את הקריטריונים והרשימות, אז הרביזיה תבוטל.

משה גפני: אם אפשר לבקש, שהמשרד לא יפיץ הודעות לעיתונאים שאני מעכב בניית מקוואות כי זה רק עכשיו הגיע לכאן.

משה גפני: אם אפשר, שהמשרד יאמר אמת כשהוא מדבר עם התקשורת.

משה גפני: אני קיבלתי פנייה כבר בשבוע שעבר מעיתונאים שהמשרד אומר שאני מעכב כסף של מקוואות.

יעקב אדרי: אנחנו נעיד שלא.

משה גפני: הפנייה הזאת הגיעה רק עכשיו.

משה גפני: מתי הגיעה הפנייה הזאת?

משה גפני: לא עיכבתי אותה אפילו דקה.

משה גפני: הפנייה הגיעה היום.

יעקב אדרי: הבוקר.

משה גפני: פנייה מספר 402 – משרד הקליטה

אופיר להב: מדובר בהשתתפות במסגרת תוכנית החומש לעולי אתיופיה במשרד התעשייה בנושאים של קידום העסקה.

חיים אורון: מה קורה עם כל התוכנית של האתיופים?

משה גפני: יש תוכנית חומש.

משה גפני: מה עם זה?

אופיר להב: זה במסגרת תוכנית החומש.

אופיר להב: אנחנו משתתפים במשרד התעשייה בנושאים של סיוע בקידום העסקה.

משה גפני: זאת העברה של קופות גמ"ח.

פניה קירשנבאום: תוכנית חומש היא תוכנית ממשלתית והם מגייסים כסף מכל המשרדים, מאגמים את המשאבים ועושים איזשהו פיתוח.

פניה קירשנבאום: זה היה ביחד עם הסוכנות.

משה גפני: אני יודע.

משה גפני: קיימנו על זה דיון.

משה גפני: אנחנו מצביעים.

משה גפני: ה צ ב ע ה פנייה מספר 402 – אושרה פה אחד

ראובן קוגן: 5 מיליון שקלים לתוכנית חיזוק הצפון, מעבירים למשרד הביטחון עבור עבודות.

משה גפני: קואליציוני?

ראובן קוגן: לא.

משה גפני: מה עושים עם הכסף הזה?

ראובן קוגן: חיזוק הצפון.

ראובן קוגן: התוכנית אושרה אחרי מלחמת לבנון השנייה.

משה גפני: אנחנו מצביעים.

משה גפני: ה צ ב ע ה

משה גפני: פניות מספר 405 ו-406

חיים אורון: מעברי גבול.

חיים אורון: זה בסדר.

קריאה: מדובר על תוספת של תקנים עבור היחידה ברשות האוכלוסין וכלא קציעות.

משה גפני: אנחנו מצביעים.

משה גפני: ה צ ב ע ה

משה גפני: רגע, לגבי פניות 403 ו-404, לגבי הצפון, איך נכנס לכאן מעלה אדומים?

ראובן קוגן: מעלה אדומים לא הגיע לפנייה בקשר לצפון.

משה גפני: למה הכנסתם את הסעיף הזה?

משה גפני: אני בעד מעלה אדומים, שלא תהיה אי הבנה, אבל למה הכנסתם את הסעיף הזה לכאן?

משה גפני: אתם עושים לנו מבחן האם נתפוס את זה או לא?

משה גפני: הנה, תפסנו.

משה גפני: מאוחר מדיי אבל תפסנו.

משה גפני: מה זה מעלה אדומים?

חיים אורון: הרשאה להתחייב על 200 אלף שקלים.

משה גפני: 279 אלף שקלים.

ראובן קוגן: יש מה שנקרא השלמות פיתוח במעלה אדומים.

ראובן קוגן: אני מצטער שלא הסברתי את זה קודם.

משה גפני: מה זה שייך לחיזוק הצפון?

ראובן קוגן: לא, זה לא שייך.

ראובן קוגן: חיזוק הצפון הוא 5 מיליון שקלים וזה הכסף שמועבר ממשרד ראש הממשלה למשרד השיכון ורואים את זה ב-7069.

ראובן קוגן: מעבר לזה, יש עוד דבר נוסף בתוך הפנייה הזאת וזה כסף להשלמות פיתוח במעלה אדומים.

ראובן קוגן: המגרשים שווקו מזמן כי אין שיווקים כבר הרבה שנים, ואנשים שקנו את הדירות, צריך לעשות להם השלמות פיתוח.

ראובן קוגן: זה איזשהו חלק קטן מהשלמות הפיתוח שהמשרד צריך להשלים בהתאם להתחייבויות מול הקבלנים.

משה גפני: אל תעשו דבר כזה.

משה גפני: אם אתם עושים דבר כזה, אנחנו אחרי כן נצטרך לעבוד יותר קשה ואני אצטרך לעבור סעיף סעיף בכל פנייה שאתם מעבירים אלינו לפני הישיבה.

ראובן קוגן: קיבלתי את ההערה.

משה גפני: אם יש דבר כזה, אני לא מתנגד לו.

חיים אורון: תשימו את זה בדף הראשון.

משה גפני: בדיוק.

משה גפני: תשימו את זה בדף הראשון, זה הטוב ביותר.

חיים אורון: זה הפתרון היחידי כי אי אפשר לעקוב אחרי הכל.

משה גפני: אחרת אנחנו נאלץ להתחיל לעבור סעיף סעיף.

חיים אורון: תאמין לי שאני לא קורא את שר האוצר ביקש והשר הזה הסכים אלא אני קורא רק את השורה התחתונה.

ראובן קוגן: אני מקבל את ההערה.

משה גפני: פנייה מספר 407 – משרד התחבורה

קריאה: מדובר בתוספת שבעה עובדים לרשות התעופה האזרחית לנושאים שהם נושאים חדשים כאשר האחד הוא אישור שהיה עד עכשיו במלואו במשרד הביטחון ועכשיו את כל האישור לצרכים אזרחיים, כל הרגולציה, עושה הרשות לתעופה אזרחית.

קריאה: הדבר השני הוא COS, אישורי כשרות של בטיחות לכלי טיס שנעשים על ידי התעשייה האווירית ומוצאים לחוץ לארץ.

קריאה: אישורי הכשרות האלה, בעיקר לארצות הברית, הם תנאי.

חיים אורון: אבל זה רק שיא כוח אדם.

חיים אורון: איפה התקציבים?

קריאה: יש כרגע בעיה.

יעקב אדרי: מה עם הסיפור של הצבא עם שדה דב?

קריאה: לא, זה לא קשור.

משה גפני: רבותיי, יש כמה פניות שאני אעביר למחר.

משה גפני: אני רוצה לקיים דיון על הפנייה של הביטחון.

קריאה: יש פנייה מספר 419 שהיא דחופה.

משה גפני: בסדר.

משה גפני: אני אביא את זה לדיון.

יצחק וקנין: אני מבין שלא אישרנו את מבני הדת.

משה גפני: למה לא אישרנו?

יצחק וקנין: עשית רביזיה.

משה גפני: אני מסיר את הרביזיה.

משה גפני: הסרתי את הרביזיה.

משה גפני: אני סומך עליו שהוא יביא לי היום את הקריטריונים והרשימה.

משה גפני: הסרתי את הרביזיה.

אורי אריאל: אני מבקש לקיים את הדיון בפנייה מספר 418 ו-419.

ציון פיניאן: גם הרביזיה שלי מוסרת.

משה גפני: הודיע לי חבר הכנסת פיניאן שהוא מסיר את הרביזיה שלו בנושא של קופות החולים.

משה גפני: אם כן, הפנייה לגבי קופות החולים – אושרה ואין רביזיה.

משה גפני: הודיע לי חבר הכנסת יעקב אדרי שהוא מסיר את הרביזיה לגבי הנושא של המוזיאון של החקלאות באוניברסיטת תל-אביב.

משה גפני: מכיוון שהוועדה אישרה ואין רביזיה, למעשה אושרו כל הפניות שנדונו.

משה גפני: אני הסרתי את הרביזיה על מבני דת, ולכן הפנייה אושרה.

משה גפני: אני מסתמך על מה שאיש התקציבים של המשרד לשירותי דת אריאל קטן אמר לי, שהיום הוא יעביר אלי את הקריטריונים ואת הרשימה.

משה גפני: אני סומך עליך והכל בסדר גמור.

יצחק וקנין: אני עומד בהתחייבות שלי.

משה גפני: אתה עומד בהתחייבות, אבל אתה לא המבצע של ההתחייבויות.

משה גפני: אנחנו מצביעים עכשיו על פנייה מספר 407, תחבורה.

משה גפני: ה צ ב ע ה פנייה מספר 407 – אושרה פה אחד

הרצל בן יהושע: אחרי הפנייה הזאת יש לכם את פנייה מספר 408, משרד התחבורה.

משה גפני: פנייה מספר 408

הרצל בן יהושע: מדובר כאן על תקצוב של הרשאה להתחייב כדי לאפשר חתימה על חוזים שמתחילים השנה ומסתיימים בשנה שלאחר מכן כדי שאנחנו לא נשריין כסף.

משה גפני: אנחנו מצביעים.

משה גפני: ה צ ב ע ה פנייה מספר 408 – אושרה פה אחד

פניה קירשנבאום: על כל השאר מדלגים?

משה גפני: כן, נדון בהן מחר.

משה גפני: יש פנייה גדולה של הביטחון שאני רוצה לדון בה.

קריאה: הפנייה נועדה לתקצב כ-2 מיליון שקלים לחלק היחסי של שנת תש"ע לטיפול בתלמידים שפונו מגוש קטיף.

משה גפני: אנחנו מצביעים.

משה גפני: ה צ ב ע ה פנייה מספר 418 – אושרה פה אחד

שירה גרינברג: אם אפשר לדון בפנייה מאוד קצרה, 417, זה גם יעזור.

משה גפני: פנייה מספר 419

קריאה: הפנייה נועדה לבצע שינויים בתקציב מינהלת סל"ע.

קריאה: השינוי הראשון הוא תוספת של הרשאה להתחייב בשביל להקים את מכינת עוצם.

קריאה: בנוסף, 2.4 מיליון שקלים עבור תחזוקת המבנים הזמניים בשנת 2009 ו-2010, 400 אלף שקלים לתכנון אתר ניר עקיבא, השתתפות מינהלת תנופה במשרד הפנים לתקצוב רשויות שקלטו מפונים בסך 4.6 מיליון שקלים.

חיים אורון: מה זה מינהלת תנופה?

קריאה: מינהלת תנופה החליפה את השם של מינהלת סל"ע.

משה גפני: אנחנו מצביעים.

משה גפני: ה צ ב ע ה פנייה מספר 419 – אושרה פה אחד

שירה גרינברג: בשבוע שעבר קיבלתם סקירה על כל נושא תוכנית האצה בנושאים של המחשוב, מלבד של משרד החינוך.

שירה גרינברג: כאן מדובר על החלק של משרד החינוך, 10.8 מיליון שקלים.

שירה גרינברג: מדובר על יצירת תשתית מחשוב למערכת החינוך.

משה גפני: אנחנו מצביעים.

משה גפני: ה צ ב ע ה פנייה מספר 417 – אושרה פה אחד

אריאל קטן: נשארה רק פנייה אחת של המשרד לשירותי דת.

משה גפני: נדון בה מחר.

אמנון כהן: למה?

משה גפני: ככה.

משה גפני: אישרתי את הפנייה של המשרד לשירותי דת, אישרתי מקוואות, אישרתי מבני דת.

אמנון כהן: מה יש לך עוד על שירותי דת?

משה גפני: עם כל הכבוד, אתה לא שואל.

משה גפני: אתה יכול לשאול אותו בצד.

אמנון כהן: אדוני היושב ראש, מה יש לך נגד שירותי דת?

משה גפני: אנחנו נדון בפנייה הזאת מחר.

חיים אורון: אני לא חושב שאפשר לדון ב-3 מיליארד שקלים בשעה הזאת.

חיים אורון: פנייה מספר 163, 167 עד 174, 176 עד 201, 375 עד 391

אורי אריאל: אפשר לדעת בבקשה מתי הישיבה מסתיימת?

אורי אריאל: מותר לנו לתכנן את סדר יומנו.

אורי אריאל: תגיד לי עד 6 בערב, בסדר, אבל שנדע.

משה גפני: אמרתי שהישיבה תהיה עד שעה 1:00.

אורי אריאל: עכשיו השעה היא 1:20 וזה זמן סביר.

משה גפני: אם מישהו יבקש לא להצביע היום, נצביע מחר.

אורי אריאל: אני מבקש לא לדון היום.

משה גפני: אין לי מתי.

חיים אורון: זה קיצוץ פלט.

חיים אורון: מה שכתוב כאן זה קיצוץ פלט.

משה גפני: נתחיל להסביר את זה, נשאל שאלות, ואם תאמר לא להצביע, נמשיך את הדיון מחר, אבל מחר לא יהיה לנו זמן.

יעקב ברקאי: חבר הכנסת אורון, הקיצוץ הוא חלק קטן.

חיים אורון: אבל הוא חלק.

משה גפני: אני לא יודע את ההסבר.

משה גפני: קודם נשמע את ההסבר.

יעקב ברקאי: רכז תקציב ביטחון באגף התקציבים באוצר.

יעקב ברקאי: מה אתם רוצים שאני אסביר?

משה גפני: אם לא תסביר, אנחנו לא נאשר.

משה גפני: תסביר מה אתה רוצה.

יעקב ברקאי: הפנייה נועדה לשנות סדרי עדיפויות בתקציב המדינה בסך של 3 מיליארד שקלים.

יעקב ברקאי: הפנייה נועדה להעביר 3 מיליארד שקלים התחייבויות למערכת הביטחון, בעיקר מתתי ביצוע במשרדי הממשלה האחרים לשם מימון ההתחייבות של הממשלה למימון מבצע עופרת יצוקה, ברובו, ולעוד התחייבויות אחרות שיש לממשלה אל מול מערכת הביטחון.

יעקב ברקאי: בכל משרד שהיה בו תת ביצוע מסוים, סוכם עם המשרד להעביר את הכסף לצורך הנושא הזה.

יעקב ברקאי: מעבר לזה, יש כאן עוד כסף שהגיע מקיצוץ רוחבי, מהפחתה רוחבית במשרדי הממשלה בסך 2 אחוזים על תקציב 2009 וניצול של הרזרבה לעמידה ביעדי ההוצאה בסך של כ-350 מיליון שקלים.

יעקב ברקאי: שני הסכומים האלה ביחד, ההפחתה הרוחבית והעמידה ביעד ההוצאה, יסתכמו בכ-600 מיליון שקלים שהם חלק מאותם 3 מיליארד שקלים.

חיים אורון: כמה זה תת ביצוע?

יעקב ברקאי: תת ביצוע, שלושת הסכומים העיקריים, הסכומים אכן יותר קטנים, הם תחבורה – 550 מיליון שקלים, כאשר ברובו זה תת ביצוע לרכבת הקלה בירושלים שישולם ב-2010 התשלום לא יצא כנראה ב-2009 אלא הוא ישולם ב-2010.

יעקב ברקאי: במשרד לביטחון פנים, בתיאום עם המשרד לביטחון פנים, תת ביצוע של 100 מיליון שקלים.

אמנון כהן: מה לא הצליחו לבצע שם?

יעקב ברקאי: 100 מיליון שקלים מקרן הבלאי שלא הצליחו לצאת בשנת 2009 והם יצאו בשנת 2010 כנראה.

אמנון כהן: קרן הבלאי?

יעקב ברקאי: כן.

יעקב ברקאי: קרן הבלאי היא קרן שמשמשת להחלפת רכבים.

חיים אורון: איך תממנו את זה ב-2010?

יעקב ברקאי: ב-2010 אנחנו נממן ממקורות שנמצא.

משה גפני: היה בוועדה דיון, ואתמול גם היה בוועדת החוץ והביטחון, לגבי הנושא של מיגון הניוד.

משה גפני: פיקוד העורף דרש את המיגון של הסעת הילדים, בעיקר בחינוך המיוחד כאשר מדובר במיניבוסים ובוואנים.

משה גפני: נאמר כאן על ידי נציגת משרד האוצר, כאשר הדיון התקיים בוועדת הכספים, שמשרד הביטחון בכלל לא דרש את הכסף הזה או על כל פנים הוא דרש במינון מאוד נמוך.

משה גפני: היא גם חזרה על זה אתמול בוועדת החוץ והביטחון בהצעה לסדר של חבר הכנסת אורי אריאל.

משה גפני: נאמר לי שכאשר יעלה העניין של העברת התקציב למשרד הביטחון, הסיכום עם משרד הביטחון הוא ששם יהיה את הכסף של מיגון הניוד שלכל הדעות צריך להעביר אותו.

משה גפני: כך נאמר לי על ידי מנכ"ל משרד ראש הממשלה.

משה גפני: נאמר שהיה סיכום עם משרד האוצר.

משה גפני: אני רוצה לדעת האם בהעברה של ה-3 מיליארד שקלים כלול בתוכה מיגון הניוד.

אורי אריאל: מדובר ב-30 מיליון לשנת 2009.

יעקב ברקאי: כבוד היושב ראש, במסגרת ועדת הכספים בדרך כלל אנחנו דנים במקורות ולא בשימושים.

משה גפני: זאת החלטה חדשה.

יעקב ברקאי: לא.

יעקב ברקאי: מסגרת השימושים של תקציב הביטחון נדונה לא כאן.

משה גפני: לפני כן, תודיע לממונים עליך שמהיום או מאז אני נכנסתי לתפקיד יושב ראש ועדת הכספים, ההגדרות של ועדת הכספים השתנו לחלוטין.

משה גפני: אנחנו גם דנים בשימושים.

משה גפני: אני לא יודע מה היה בעבר, אבל אם זה מה שהיה עד היום, תם ונשלם.

משה גפני: אני רוצה לדעת האם מיגון הניוד נמצא כאן בפנים.

יעקב ברקאי: אני אענה על השאלה.

יעקב ברקאי: אנחנו מפרטים את השימושים של ה-3 מיליארד שקלים בוועדה המשותפת שאני מקווה שתתכנס בימים הקרובים, בתחילת שבוע הבא.

יעקב ברקאי: היינו אמורים לפרט אותם שם.

יעקב ברקאי: לגבי השאלה של ה-30 מיליון שקלים, מה שגברת ניקריטין – הנציגה אותה ציינת - אמרה בוועדה הוא נכון.

יעקב ברקאי: ה-30 מיליוני שקלים נמצאים בהסכמה עם משרד הביטחון והם יועברו.

יעקב ברקאי: אני לא יודע לומר אם זה יהיה ב-3 מיליארד שקלים האלה או בהסדר אחר בשבוע הקרוב, אבל הם חלק מההסדר הזה.

יעקב ברקאי: ה-30 מיליוני שקלים יעברו עד סוף השנה הזאת ואני מעריך שזה יהיה בשבועיים הקרובים.

יעקב ברקאי: הם יעברו עם או בלי קשר ל-3 מיליארד שקלים.

אורי אריאל: מה שאתה אומר הוא סיכום או שזה רצון או תהליך?

יעקב ברקאי: לא, זה סיכום.

יעקב ברקאי: מכיוון שהסיכום עוד לא נחתם ממש, אז אני לא יודע לומר יום מדויק.

משה גפני: אני מבקש לקבל תשובה.

משה גפני: אני רוצה לדעת האם זה בתוך ה-3 מיליארד שקלים או לא.

יעקב ברקאי: עניתי.

יעקב ברקאי: כבוד היושב ראש, עניתי.

יעקב ברקאי: לא אמרתי שהוא לא בפנים ולא אמרתי שהוא לא לא בפנים.

אמנון כהן: אמרת שיש סיכום אבל הוא לא חתום.

יעקב ברקאי: הסיכום עם משרד הביטחון קרוב לחתימה.

יעקב ברקאי: אלה לא סכומים נמוכים.

יעקב ברקאי: אנחנו צריכים לחתום על סיכום להעברת הכסף הזה.

יעקב ברקאי: יכול להיות שזה יהיה בתוך ה-3 מיליארד שקלים ויכול להיות שזה לא יהיה.

יעקב ברקאי: אני אמרתי שה-30 מיליון שקלים האלה יעברו בשבועיים הקרובים ולא משנה אם זה דרך ה-3 מיליארד או לא דרך ה-3 מיליארד שקלים.

יעקב ברקאי: הם יעברו בשבועיים הקרובים.

יעקב ברקאי: אני חושב שזאת תשובה מספיק הוגנת.

אורי אריאל: העניין הזה נמשך זמן רב ונכון שהוא מטופל.

אורי אריאל: אני לא יכול לומר שמתעלמים ממנו, אבל הוא לא נסגר.

אורי אריאל: לפחות מהניסיון שלי, אין שום ביטחון שהוא ייסגר.

אורי אריאל: היושב ראש כבר קבע בישיבות שתהיה כאן התניה וזה יעזור לכולם לסגור את העניין תוך יום.

אורי אריאל: לכן אני מציע להישאר עם השאלה.

משה גפני: יש לי עוד שאלות.

אורי אריאל: גם לי יש עוד שאלות.

משה גפני: אני מבקש לדעת עוד דבר.

משה גפני: עובר סכום גדול עכשיו למשרד הביטחון וזה בסדר, אני מאוד בעד.

משה גפני: יש בעיה שעלתה עוד בתקופת כהונתי כיושב ראש ועדת הפנים וגם בתקופה האחרונה.

משה גפני: אנחנו גם דנים עכשיו על היטל הבצורת ועל הבעיה של מקורות המים, ואנחנו בבעיה גדולה בעניין הזה.

משה גפני: יש תלונות שהולכות וגוברות על כך שבסיסי צה"ל מזהמים את מקורות המים.

משה גפני: הם לא מתחברים לרשת הביוב וזה נושא שעולה כל הזמן.

משה גפני: הצבא אומר שהוא מסדר את זה אבל הוא לא מסדר את זה.

משה גפני: אני מבקש לדעת האם יש איזושהי תוכנית, גם של תיאום בין צה"ל לבין המועצות האזוריות ותאגידי המים, כדי להשקיע כסף להפסיק לזהם את מקורות המים.

משה גפני: הרי אנחנו באים כאן אחרי כן עם היטלי בצורת ואנחנו באים עם כל מיני העלאות תעריפים, חסר לנו מים ואנחנו מעבירים כסף למשרד הביטחון אבל בסוף מתברר שמשרד הביטחון איננו משקיע במציאות הזאת שהוא מזהם את מקורות המים.

משה גפני: אני דיברתי עם משרד האוצר ומשרד האוצר מוכן להשתתף – אני עוד לא יודע מה, לא יודע כמה, לא יודע למה, לא יודע בדיוק מה הולך – ומדובר על פרוייקט של 400 מיליון שקלים.

משה גפני: אני באתי בדברים עם משרד האוצר.

משה גפני: עם משרד הביטחון קשה לי לדבר בגלל שעד שאני מדבר אתו, אני צריך פגישה אצל הרמטכ"ל וקצת קשה לי , אבל אתה בא עם הפנייה הזאת של משרד הביטחון.

משה גפני: אני מבקש לדעת האם משרד הביטחון מוכן סוף כל סוף להשתתף בפרוייקט הזה כאשר משרד הביטחון לא חייב לתת את כל הכסף.

משה גפני: אני מבין ואין לי טענות על זה, אבל אני אבוא בדברים.

משה גפני: אני אהיה הנציג שלכם, של משרד הביטחון מול משרד האוצר.

משה גפני: אני לא אומר את זה סתם באוויר.

משה גפני: אני אומר את זה מכיוון שמדברים על זה הרבה זמן וזה נזק גדול בסדר גודל לאומי.

משה גפני: מדובר בפגיעה במקורות המים, בזיהום מקורות המים.

משה גפני: המציאות היא שבגלל שהכל נמצא בנושא הביטחון וכולנו מכבדים את העניין, נעשים דברים והדברים האלה לא ראויים.

משה גפני: צריך להשקיע כסף ומשרד הביטחון צריך להשתתף בעניין, וכך גם משרד האוצר.

משה גפני: אני מבקש לדעת האם אכן בפרוייקט הזה משרד הביטחון מוכן להשתתף.

משה גפני: הנושא הזה של תחנות התדלוק.

משה גפני: יש הרבה מאוד תחנות תדלוק, בסביבות 190, חלקן הגדול איננו מנוטר ואין בו ניטור.

משה גפני: אנחנו לא יודעים, אף אחד מאתנו לא יודע, לא המשרד להגנת הסביבה ולא אף משרד אחר, האם התחנות הללו לא מחלחלות לתוך מי התהום והכל במסווה שלא נוגעים בעניין.

משה גפני: הדבר הנוסף הוא הפרוייקט שמעבירים את בסיסי צה"ל לדרום.

משה גפני: האם משרד הביטחון יסכים שלפחות בפרוייקט הזה הבנייה תהיה בנייה ירוקה?

משה גפני: אלה שלושת השאלות שלי.

משה גפני: אני מבקש לקבל עליהן תשובות.

משה גפני: אם אתה יכול להשיב עכשיו, טוב.

משה גפני: יש כנראה עוד שאלות לחברי הכנסת, כך שתרשום בבקשה את שלושת השאלות האלה ונשמע את שאלות חברי הכנסת.

משה גפני: אני רוצה תשובות לשלושת השאלות האלה מכיוון שזה פרוייקט לאומי וזה כבר לא ביטחון, וכולנו נותנים את מלוא הגיבוי למערכת הביטחון, דבר שהוא ברור ומובן מאליו.

יעקב ברקאי: חבר הכנסת גפני, אני נציג האוצר.

משה גפני: אבל אתה מציג את הממשלה כאן.

משה גפני: אני לא מזהה אותך.

משה גפני: הנושא הראשון הוא נושא של פרוייקט לאומי ממדרגה ראשונה.

משה גפני: אני זוכר את הדיונים האלה.

משה גפני: אז באו אלי אנשי הצבא ואמרו שלא אעלה את זה והם יפתרו את הבעיה, אבל לא פותרים את הבעיה ואחרי כן אנחנו באים ואומרים שמקורות המים מזוהמים והמצב של מקורות המים במדינת ישראל, עם כל מה שהולך כאן בוועדה היום, זה נראה תרתי דסתרי.

משה גפני: אנחנו הולכים וגובים כסף מהציבור בשביל מים, מעבירים כסף למשרד הביטחון ובעצם משרד הביטחון הוא זה שפוגע במקורות המים.

משה גפני: אותו הדבר לגבי תחנות התדלוק, שזה נושא בפני עצמו.

משה גפני: אמרתי, הפרוייקט עולה 400 מיליון שקלים, הוא לא פרוייקט של מה בכך.

משה גפני: לא איכפת לי שזה יהיה פרוייקט רב שנתי, שתהיה הסכמה בין משרד האוצר לבין משרד הביטחון, אבל צריך להתחיל את הפרוייקט הזה.

משה גפני: הדבר השני הוא הנושא של תחנות התדלוק, כפי שאמרתי, והעברת הבסיסים לדרום שצריך לעשות בבנייה ירוקה.

משה גפני: אני רוצה תשובות על שלושת הנושאים האלה.

משה גפני: הנושא של איכות הסביבה, אני לא צריך לומר, הוא קריטי והוא חשוב מאוד.

משה גפני: אנחנו רואים מה קרה עם פגיעה באיכות הסביבה, במיוחד בפרוייקט הזה שהוא פרוייקט של זיהום מקורות המים.

משה גפני: אני רוצה תשובות לגבי מיגון הניוד.

משה גפני: דרך אגב, אני לא אתן להתחמק מהשאלה הזאת.

יעקב ברקאי: אני חושב שעניתי עליה.

משה גפני: בסדר, אז מה?

משה גפני: אני רוצה לדעת האם ב-3 מיליארד שקלים יש את הכסף הזה.

משה גפני: שלא יעבדו עלי.

משה גפני: עם כל הכבוד שאני באמת לא מבין כלום, אבל אמרו לי שזה יהיה בתוך ה-3 מיליארד שקלים.

אורי אריאל: אתה הבנת שאין.

אורי אריאל: דווקא הבנת.

משה גפני: אם יאמרו שאין, בסדר, אני אחזור למי שאמר לי שיש, והוא איש בכיר במערכת, ואני אומר לו אין.

משה גפני: אגב, הוא אמר לי שאם אין, הוא יבוא לכאן לומר שלא להצביע בעד.

יעקב ברקאי: אדוני היושב ראש, לא אמרתי שאין ולא אמרתי שיש.

משה גפני: לא, הוא אמר.

משה גפני: אורי אריאל אמר.

אורי אריאל: אתה לא יכול להיות מהאו"מ.

יעקב ברקאי: אני לא מהאו"מ.

יעקב ברקאי: אני אמרתי שתוך שבועיים הכסף יעבור.

אורי אריאל: שמענו.

אורי אריאל: בסדר.

אורי אריאל: היום אין.

אורי אריאל: היום, נכון לשעה 1:35, יום שלישי בשבוע, אין.

יעקב ברקאי: נכון לדיון במקורות, זה לא קיים.

יעקב ברקאי: אדוני היושב ראש, האם לענות או שיש עוד שאלות לחברי הכנסת?

משה גפני: חבר הכנסת ציון פיניאן, יש לך שאלות אליו?

ציון פיניאן: לא.

משה גפני: חבר הכנסת אורי אריאל, בבקשה.

אורי אריאל: קודם כל יש לי הערה.

אורי אריאל: אני חושב שראוי להפוך את הסדר כי אני חושב שזה ההגיון.

אורי אריאל: אותם 3 מיליארד שקלים, הם תולדה של צרכים.

אורי אריאל: את הצרכים אני מבין שמאשרת הוועדה המשותפת לתקציב הביטחון.

ציון פיניאן: הצרכים בעת הזאת.

אורי אריאל: יכול לומר האוצר שנעזוב את זה, שנאשר את הקיצוץ כי הוא ישב עם הביטחון והוא מבין, ואחרי כן, אם הוועדה המשותפת לא תאשר משהו, יהיה עודף, או אם היא תאשר יותר, יהיה חוסר.

אורי אריאל: אנחנו הופכים את היוצרות ואני לא מבין למה צריך להפוך את היוצרות.

אורי אריאל: יש ועדה לתקציב ביטחון, היא תדון בצרכים.

משה גפני: אתה רוצה שנאשר עכשיו את הפנייה הזאת?

אורי אריאל: אני רוצה שלא נאשר ותהיה פנייה שלך לחבר הכנסת צחי הנגבי, יושב ראש הוועדה המשותפת בה גם אתה חבר וחברים אחרים.

אורי אריאל: יהיה שם דיון על השימושים.

משה גפני: בסדר.

משה גפני: אז מה?

משה גפני: אני לא מקבל את הסדר הזה.

משה גפני: אני לא אוהב שעובדים עלי.

משה גפני: אני הייתי מאשר את זה כמות שזה ומעביר את זה לוועדה המשותפת ואני חבר בה.

משה גפני: אני הייתי אפילו יכול להיות יושב ראש אבל ויתרתי לצחי הנגבי.

משה גפני: הכל בסדר.

משה גפני: אבל אנחנו קיימנו דיון על מיגון הניוד.

משה גפני: אני לא גר ביהודה ושומרון, אבל אני חושב שגרים שם אנשים.

אורי אריאל: לא דיברתי על מיגון הניוד.

משה גפני: אבל אני מדבר על מיגון הניוד.

משה גפני: אתה דיברת על איכות הסביבה?

אורי אריאל: אני מצטרף למה שאמרת לגבי מיגון הניוד.

אורי אריאל: עכשיו אמרתי הערה שנייה.

משה גפני: הבנתי.

משה גפני: קיבלתי.

משה גפני: אני רוצה לסיים את הדיון בעניין הזה.

משה גפני: הבנתי ועכשיו אני רוצה לומר לך מה הסדר.

משה גפני: אני מחכה לתשובה ממך, תשובה עקרונית.

יעקב ברקאי: באיזה עניין?

משה גפני: סתם, על גידול חסה בשטחים.

יעקב ברקאי: על מיגון הניוד או על שלושת השאלות האחרות?

משה גפני: על ארבעת השאלות.

משה גפני: מיגון הניוד.

יעקב ברקאי: אני אענה.

משה גפני: עכשיו?

יעקב ברקאי: כן.

יעקב ברקאי: אני יכול לענות עכשיו.

משה גפני: בבקשה.

משה גפני: מיגון הניוד.

יעקב ברקאי: לגבי מיגון הניוד, אני חושב שעניתי על השאלה.

משה גפני: מה ענית?

יעקב ברקאי: אני אומר שוב.

משה גפני: מה שאמרת, שמעתי.

משה גפני: אני רוצה לדעת האם ב-3 מיליארד שקלים יש את מיגון הניוד.

משה גפני: אפשר לקבל תשובה על זה?

משה גפני: אתה יכול לברר?

יעקב ברקאי: שוב, אני חוזר על התשובה.

יעקב ברקאי: התשובה לא תשתנה.

יעקב ברקאי: התשובה שלי לא תשתנה.

משה גפני: לא תשתנה, אז נחכה.

משה גפני: אמר לי איש בכיר במערכת, הוא אמר שהוא מוכן לבוא לכאן לדיון.

יעקב ברקאי: אני אמרתי שחצי מיליוני השקלים יעברו תוך שבועיים.

משה גפני: אני רוצה עד מחר תשובה.

יעקב ברקאי: מה זה משנה אם זה מתוך ה-3 מיליארד שקלים או לא?

משה גפני: התשובה יכולה גם להשתנות.

משה גפני: אפשר להחליט שזה כן יהיה בפנים.

אורי אריאל: אני רוצה להסביר.

אורי אריאל: זה מאוד משנה כל יום כי כבר הוסבר גם אצלכם שדגמי 2009 נגמרים וזה הולך על ימים.

אורי אריאל: יכול להיות שעל היום ומחר ומחרתיים, ואם לא, יצטרכו להזמין דגם חדש.

אורי אריאל: צריך לאפיין אותו וזה אומר עוד שנה איחור.

משה גפני: יש בעיה עם העניין.

יעקב ברקאי: לגבי החיבור למערכת הביוב.

יעקב ברקאי: אותם 400 מיליוני שקלים שכבוד היושב ראש מדבר עליהם, מוכרים לנו.

יעקב ברקאי: משרד הביטחון פנה אלינו כדי שנממן איזושהי הלוואה בנושא.

יעקב ברקאי: אנחנו מכירים את העניין ואנחנו חושבים כמוך שזה משהו שהוא לאומי.

יעקב ברקאי: אנחנו כרגע חושבים שמי שצריך לממן את זה, זה משרד הביטחון.

יעקב ברקאי: אנחנו בדיונים על הנושא ואני מעריך שזה ייפתר בשנה הקרובה.

משה גפני: מה לגבי שתי השאלות הנוספות?

משה גפני: ברקעי: לגבי ניטור תחנות הדלק הצה"ליות, זה נושא שאני צריך ללמוד אותו.

משה גפני: מכיוון שלא פנו אף פנייה תקציבית בנושא הזה, אני לא מכיר אותו לעומק, כך שאני לא יכול לענות עליו.

משה גפני: לגבי השאלה השלישית?

אורי אריאל: זה לא בתוך ה-400?

יעקב ברקאי: לא.

משה גפני: לא, זה לא בתוך ה-400 מיליון שקלים.

יעקב ברקאי: ה-400 מיליון שקלים הוא כמו הוועדה הבין משרדית.

משה גפני: זיהום מקורות המים הוא פרוייקט של בסיסי צה"ל.

יעקב ברקאי: זה עבר על ידי הממשלה הקודמת או אפילו הקודמת לה בוועדה בין משרדית שבדקה את הנושא – המשרד להגנת הסביבה, משרד הביטחון, משרד התשתיות הלאומיות.

יעקב ברקאי: נבדקו כלל בסיסי הצבא שלא מחוברים למכוני טיהור שפכים.

יעקב ברקאי: סדר גודל של 400 מיליון שקלים לטפל בבעיה, נכון למחירי – אם אני זוכר נכון – 2006.

יעקב ברקאי: בסיסי צה"ל לנגב.

יעקב ברקאי: מכיוון שכרגע הבסיס היחידי שנמצא בעבודה, בהכנה לקראת מכרז, זה בסיס קריית ההדרכה שסמוך לצומת הנגב והוא יוצא למכרז מה שנקרא פרוייקט BOT או למגזר הפרטי, אני מעריך שבתוך שיקולי המכרז – אני לא מעריך אלא אני יודע – ייבחנו גם על ידי המשרד הצעות של בנייה ירוקה.

יעקב ברקאי: זה יקבל ניקוד בבחינת המכרזים.

יעקב ברקאי: אני לא יודע אם זה יהיה המשפיע הכי גדול, אבל אני מעריך שזה יהיה משפיע.

משה גפני: אני רוצה תשובה יותר מפורטת לגבי מיגון הניוד ולגבי הנושא של הפרוייקט של ה-400 מיליוני שקלים.

משה גפני: אין כאן נציג של משרד הביטחון ואני מציע שתרים אליו טלפון ותברר.

משה גפני: בינתיים אני לא מאשר את הפניות הזאת אלא אולי מחר נעשה זאת.

משה גפני: נראה.

משה גפני: אני מבקש לקבל תשובה יותר מפורטת.

יעקב ברקאי: בסדר.

משה גפני: פנייה מספר 52/108 – הודעה של המשרד לביטחון פנים.

יאיר איידר: הפנייה נועדה להעביר עודפים משוריינים משנת 2008 לשנת 2009.

יאיר איידר: הפנייה בהולה בגלל שיש חוזה על הקשר הדיגיטלי וצריך לשלם לחברה עוד בנובמבר.

משה גפני: מה זה?

משה גפני: מה דיגיטלי?

יאיר איידר: יש החלפה של כל מערכת הקשר המשטרתית, פרוייקט אדיר בסך של חצי מיליארד שקלים.

יאיר איידר: אחד התשלומים צריך להתבצע בנובמבר והפנייה נועדה לממן את אותו תשלום כאשר מדובר בהעברת עודפים משוריינים מ-2008 ל-2009.

משה גפני: אנחנו מצביעים.

משה גפני: ה צ ב ע ה פנייה מספר 52/108 – אושרה פה אחד תודה רבה.

משה גפני: הישיבה נעולה.